Inspekcija o urušavanju zida u centru Tuzle: Vlasnica je dužna da ogradi urušeni objekat! – TuzlaInfo.ba\nInspekcija o urušavanju zida u centru Tuzle: Vlasnica je dužna da ogradi urušeni objekat!\n14/01/2016 | 17:05\nUrbanističko-građevinska inspekcija, Službe za inspekcijske poslove Grada Tuzla, je konstatovala da je 11.01.2016. godine došlo do urušavanja dijela zida i fasade na objektu u ulici Trgovačka broj 5, koji je u vlasništvu Peko Lidije iz Tuzle.\nObavještavamo da je po Zakonu o prostornom uređenju i građenju TK („Službene novine TK“ broj 6/11, 4/13 i 15/13) vlasnik objekta odgovoran za održavanje istog. Vlasniku Peko Lidiji, urbanističko građevinski inspektor je, shodno Zakonu o prostornom uređenju i građenju, naložio rješenjem otklanjanje nedostataka. Ukoliko vlasnik objekta ne postupi po rješenju, obzirom da objekat predstavlja opasnost po život i zdravlje ljudi, urbanističko-građevinski inspektor će preduzeti mjere iz svoje nadležnosti shodno Zakona o prostornom uređenju i građenju i Zakonu o prekršajima FBIH..\nVlasnici objekta Peko Lidiji je izdato rješenje kojim joj je naređeno da: odmah izvrši ograđivanje dijelova predmetnog objekta stabilnom ogradom u bezbjednoj širini sa vidljivim upozorenjima o zabrani pristupa i opasnošću od obrušavanja dijelova fasade sa krova; ogradu održava u funkcionalnom stanju do momenta obezbjeđenja pune sigurnosti od obrušavanja fasade i krova objekta (završetka sanacionih radova); da odmah angažuje stručno i za to verifikovano pravno lice; da izvrši detaljan pregled i potrebno utvrđivanja stanja fasade objekta; da utvrdi stanje njene oštećenosti, locira sva oštećena mjesta, izvrši sve potrebne sanacione radove, u cilju obezbjeđenja pune sigurnosti od obrušavanja fasade i krova; da se radovi na sanaciji mogu povjeriti samo pravnom licu, verifikovanom za takve radove te da ista snosi punu odgovornost. Obzirom na nalog iz rješenja vlasnica objekta snosi odgovornost.\nUrbanističko-građevinski inspektor je po hitnom postupku postavio zaštitnu traku, zbog zaštite prolaznika te će preduzeti i druge potrebne mjere iz svoje nadležnosti u skladu sa Zakonom o prostornom uređenju i građenju i Zakonom o prekršajima FBIH – saopšteno je.


Dokumenta o Gici ipak bila u sudu - Društvo - Dnevni list Danas\nPočetna » Društvo » Dokumenta o Gici ipak bila u sudu\nU Višem sudu u Beogradu potvrdili da su 9. marta dobili tražena pojašnjenja od rumunskih istražnih organa\nDokumenta o Gici ipak bila u sudu\nDopunska dokumentacija koju je od rumunskih istražnih organa zatražio Viši sud u Beogradu, a tiče se ekstradicionog postupka rumunskog političara i biznismena Sebastiana Gice, stigla je u sud 9. marta ove godine.\n0Piše: V. J. 29. marta 2018. 15.38\nPred krivičnim vanraspravnim većem koje odlučuje o izručenju našla se 13. marta, rečeno nam je u Višem sudu.\nNa taj način Viši sud je demantovao informaciju koju nam je dao pre tri dana kada su tvrdili da tražena dokumentacija nije stigla u sud. Rumunski ministar pravde je i juče ponovio medijima da je ova zemlja, zaključno sa 9. martom, poslala svu dokumentaciju, što je skladu sa informacijama koje smo juče dobili od Višeg suda.\nSudski postupak izručenja Sebastijana Gice traje malo manje od godinu dana, otkako je u aprilu prošle godine, nakon četiri meseca u bekstvu, uhapšen u Beogradu sa falsifikovanim dokumentima. Gica je u maju iste godine pušten na slobodu nakon što je uplatio 200.000 evra jemstva. Viši sud u Beogradu naložio mu je zabranu napuštanja boravišta i obavezno javljanje policijskoj stanici dva puta mesečno.\nGica je pobegao iz Rumunije 19. decembra 2016. godine, gde se tereti zbog ucene, davanja mita, trgovine uticajem, pranja novca i odavanja poverljivih informacija. On je jedan od osnivača desno orijentisane Ujedinjene partije Rumunije i, kako pišu rumunski mediji, blizak je prijatelj bivšeg premijera, a sadašnjeg Vučićevog savetnika, Viktora Ponte. Gica je bio poslanik u rumunskom parlamentu i član Odbora za kontrolu službi bezbednosti. Rumunija je za njim raspisala poternicu a nakon hapšenja i podnela zvaničan zahtev za izručenjem.\ngica, rumunija, sud, tuzilastvoBeograd


Čarobni prirodni sastojak koji čini kožu lepom i zdravom - GRAZIA Srbija\nČarobni prirodni sastojak koji čini kožu lepom i zdravom\nUlje konoplje postaje sve češći sastojak u proizvodima za negu lica i tela. Stručnjaci smatraju da je izuzetno lekovito za nas, te se poslednjih godina pojavilo zaista dosta novih brendova i linija već postojećih brendova koji ga sadrže.\nOno je odličan izvor masnih kiselina koje su izvanredne za negu kože ali i negu celokupnog organizma. To su omega 6 i omega 3 masne kiseline, svima dobro poznate a od izuzetne su važnosti za lipide koji čine strukturu kože. Koncentracija ovih kiselina je znatno veća u ulju konoplje nego u drugim uljima. Upravo zbog toga, ovo ulje ima vidno anti-age dejstvo i povoljno je one koji imaju suvu kožu sklonu ekcemima i psorijazi.\nIstraživanja su pokazala da je ovo ulje pogodno i za kožu sa aknama. Mnoga ulja su komedogena, što znači da će zapušiti pore ali ulje konoplje nije! Pored toga, ono ima protiv upalno dejstvo i visok nivo antioksidanasa tako da će delovati smirujućei ubrzaće regeneraciju ćelija.\nUkoliko ste se do sada dvoumili, ne oklevajte više i isprobajte neki proizvod koji sadrži ovaj dragoceni sastojak.\nS leva na desno: Dr Botanicals Hemp krema, drbotanicals.com, Kiehl’s Hemp Seed Oil ulje od konoplje, 5.550 dinara, Revolution CBD ulje za lice, revolutionbeauty.com\nThe Body Shop Hemp maska za lice, 3.390 dinara, Beauty Orgazm CBD i Hemp serum za kosu, beautyorgazm.com


BURNA SUBOTNJA NOĆ IZA BEOGRAĐANA: Muškarac izboden nožem na Južnom bulevaru, u Resniku direktan sudar 2 automobila\nHitna pomoć intervenisala 117 puta\nmilica jeremic 09.07.2017. 08:27h 08:40h\nU Beogradu je protekle noći uboden nožem 30-godišnji muškarac koji je pri tom zadobio tešku traumu, dok je na Kružnom putu posle Resnika prema Bubanj potoku došlo do sudara u kojem su dve osobe teško povređene, rekla je portparol Hitne pomoći Nada Macura.\nHitna pomoć je noćas imala ukupno 117 intervencija od kojih 25 na javnom mestu, a od hroničnih bolesnika javljale su se sve grupe - astmatičari, srčani sa bolom u grudima, psihijatrijski i drugi, dok je bilo i poziva sa splavova zbog slučajeva alkoholisanih osoba.\nnoćsubotaBeogradmuškaracnožJužni bulevarResniksudarHitna pomoćintervencije


Slavimo Đurđevdan: Evo šta vernici treba da urade za sreću i blagostanje, a ako padne kiša to znači samo jedno! - alo.rs\nDANAS ČITAVA SRBIJA POSTAJE HRAM Slavimo Đurđevdan: Evo šta vernici treba da urade za sreću i blagostanje, a ako padne kiša to znači samo jedno!\nAUTOR: Alo DATUM I VREME: 06.05.2019. 07:00\nStaro srpsko verovanje\nPravoslavni vernici danas proslavljaju Đurđevdan, koji važi za najveću prolećnu slavu u Srbiji. Kao zaštitnik zemljoradnika, ratnika i vladara, Sveti Đorđe je povezan sa čitavim hrišćanskim svetom. Protođakon dr Ljuba Ranković za „Alo!“ objašnjava da je taj svetac zaštitnik Moskve, ali i Britanske imperije, a da se za Đurđevdan vezuju mnogi običaji.\n- Sveti Đorđe je simbol svetog ratnika, a Srbi su ratnički narod. Koliko Srbi vole Đurđevdan, najbolje opisuje događaj kada je knez Miloš Obrenović u Beču razgovarao sa tadašnjim moćnicima, koji su govorili o najvećim bogatstvima svoje zemlje. Dok su oni nabrajali nacionalne znamenitosti, Miloš je rekao da to ne vredi koliko đurđevdanska kiša za Srbe. U pitanju je staro verovanje, po kojem će, ako na taj praznika pada kiša, godina biti rodna - navodi Ranković.\nU nekim krajevima Srbije odlazi se na đurđevdanski uranak. Mladi se opasuju vrbovim prućem da bi bili napredni kao vrbe, kite se zdravcem da bi bili zdravi, i koprivom, koja treba da opeče bolest, kao i selenom, da bi im duša mirisala.\nZa Đurđevdan se po starom običaju seče drvo lešnika, od čijeg se pruća prave krstovi, kao simbol stradanja i vaskrsenja.\n- Nakon što se poseče leska i od njenog pruća napravi krst, stavlja se na kuću, ambar ili na njivu. Budući da se Đurđevdan proslavlja u čitavoj zemlji, a da je ovaj običaj vrlo rasprostranjen, čitava Srbija postaje veliki hram - zaključuje protođakon Ljuba Ranković.\nČudesnu moć ima i struk kukureka ubran u petak uoči Đurđevdana. Na mesto odakle je iščupan obavezno treba staviti parče hleba. Venac od tog kukureka nekada se stavljao ovcama oko vrata, ali se danas praktikuje presovanje u knjigama, odnosno ispod svakog predmeta koji pomaže u sticanju materijalnog bogatstva.\nAutom na ova 3 groblja sutra nećete nikako moći!\nAutomatizacija ukida i smanjuje broj radnika, a ovi radnici biće prvi na udaru\nU Hrvatskoj pao sneg, a evo da li će se i u Srbiji uskoro zabeleti! (VIDEO)\nĐak smotao cigaru i zapalio je pred profesorom! Evo odakle su učenici koji su zbog svog ponašanja digli Austriju na noge\nOvako su ljudi iskakali iz letelice koju je proždirao plamen, samo jedna osoba nije izbegla smrt


OBUKA U OKVIRU DžOB KLUBA - Glas Podrinja\nOBUKA U OKVIRU DžOB KLUBA\nNedavno je prva grupa visokoobrazovanih nezaposlenih lica završila desetodnevnu obuku u Klubu za traženje posla koji posluje u okviru Nacionalne službe zapošljavanja. Prema rečima Maje Teodorović, vođe grupe kluba u Koceljevi, predviđeno je da projekat traje godinu dana, a opremu za njegovu realizaciju donirala je EU kao vid podrške teže zapošljivoj grupi lica.\n- Klubovi su osnovani sa ciljem da podrže i motivišu nezaposlene da aktivno traže posao. Džob klub radi po tačno utvrđenom programu. Počeli smo sa radom početkom oktobra meseca i obuka za prvu grupu trajala je deset radnih dana. Imali smo devet lica sa visokom stručnom spremom. Ja pozivam ljude da dođu, da nam se pridruže i iskoriste priliku da nauče neke konkretne stvari koje su im neophodne. Uslov za dolazak u klub je da se nalaze na evidenciji NSZ, ali što se tiče životne dobi, obrazovnog profila, radnog iskustva, tu nema nikakvih prepreka za dolazak - objašnjava vođa grupe.\nMeđu članovima prve grupe bila je diplomirani kulturolog Olga Stanković koja od ove obuke, kako kaže, nije ništa očekivala ali je dosta naučila.\n- Bila je zaista jako dobra ekipa, koordinator i organizacija je sasvim zadovoljavajuća. Ono što sam ranije naučila još više sam usavršila. U planu imam da ostanem ovde još neki period i da pokušam da nađem posao u struci. Ako ne, onda ću ili pokrenuti svoj biznis ili ću otići iz zemlje - kaže Olga.\nDragan Đermanović iz NSZ ističe da je ispostava u Koceljevi prvi put u ovoj godini uspela, zahvaljujući lokalnoj samoupravi, da stvori uslove i organizuje Džob klub kroz koji je planirano da prođe oko 60 nezaposlenih.\nPrema zvaničnim statističkim podacima iz septembra meseca na evidenciji NSZ u Koceljevi bilo je 1.715 lica, od čega su oko polovine žene.\n- Na evidenciji imamo 850 žena i to je u odnosu na prošlu godinu za 19 više, što je pomalo začuđujuće jer je bilo zaista velikog zapošljavanja u ovoj godini. Objašnjenje je u sledećem: pojavljuju se nova lica na evidenciji te je taj protok ostao isti. Koliko je brisano toliko se i prijavilo - smatra savetnik NSZ ispostave u Koceljevi.\nViše od 12 odsto evidentiranih nezaposlenih u koceljevačkoj opštini su pripadnici romske populacije.\n- U ovoj godini započeta je jedna nova priča što se tiče zapošljavanja Roma. Naime, imali smo zaposlenje jednog visokoobrazovanog kao i novih pet lica romske nacionalnosti koji pokušavaju da svoju egzistenciju obezbede u novootvorenoj fabrici obuće - rekao je Đermanović i izrazio nadu da će sve veći broj Roma u narednom periodu na taj način ostvarivati svoje prihode.\nOko 30 odsto lica na posao čeka duže od pet godina i najveći broj nezaposlenih je 30-50 godina životne dobi, dok je broj mlađih od 30 i starijih od 50 godina gotovo isti.\n- Kad kažemo stariji od 50 godina uglavnom su to evidentirana lica kojima je ostalo nekoliko godina do penzije i oni su korisnici novčane naknade na koju imaju pravo svi oni koji su bez posla ostali kao tehnološki viškovi. U ovoj godini su podneta 104 zahteva za novčanu naknadu a trenutno je prima oko 50 lica. To govori o smanjenom trendu otpuštanja radnika kao tehnoloških viškova, mada u ovu kategoriju spadaju i radnici kojima je istekao ugovor o radu na određeno vreme - objašnjava Đermanović koji ocenjuje da je zapošljavanje u Koceljevi uzelo maha te da je u ovoj godini posredovanjem NSZ između poslodavaca i radnika posao dobilo više od 200 lica.\n- Bez obzira što posla nema u javnim službama NSZ je organizovala javne radove tako da su nezaposleni posao na određeno vreme pronašli u javnim preduzećima i ustanovama. U ovoj godini smo veliku pažnju posvetili invalidima kojih je trenutno na evidenciji 15. Oni su bili angažovani u Crvenom krstu u okviru javnih radova jer smo želeli da pokažemo da su radno sposobni. Zatim osam lica je otvorilo radnje zahvaljujući bespovratnim sredstvima NSZ u iznosu od 160 hiljada dinara, dok njih pet obavlja stručnu praksu - istakao je savetnik ispostave u Koceljevi i dodao da su i sezonski poslovi veoma aktuelni, posebno u letnjim mesecima u okviru voćarsko-prehrambene proizvodnje.\nDeficitarna zanimanja su lekari i određeni nastavni kadar, dok je sa druge strane primetan višak vaspitača i medicinskih sestara.\nU ovoj opštini je nekada, između ostalih, bila veoma aktuelna obućarska industrija koja se nakon više godina vratila u tamnavski kraj. Međutim, odavno više nema obrazovanja dece za zanimanje izrađivač gornjih delova obuće ali se to prevazilazi dobrom saradnjom poslodavca, lokalne samouprave i NSZ.\n- NSZ organizuje obuku u fabrici Karina moda. Na njoj se trenutno nalazi 25 lica i nadam se da će ova grupa nakon dvomesečne obuke ispuniti kriterijume i da će moći da odgovori na izazove obućarske industrije. U Koceljevi je 80-ih godina krenula priča obućarstva sa kvalitetom, što znači da se prilikom izvoza u Italiju ili Rusiju sa granice nisu vraćali kamioni zbog nekih nedostataka u proizvodnji. To su prepoznali investitori i zbog kvalitetne radne snage su i došli ovde - izjavio je Đermanović prema čijim rečima zapošljavanje u Koceljevi nikada nije bilo masovnije, te da očekuje da će se taj trend nastaviti i u narednoj godini.


Themes > Europske politike projekti i financiranje\n„Recite svijetu o Rusiji“ ,međunarodni konkurs\nMinistarstvo nauke objavljuje konkurs za dodjelu grantova za inovativne projekte, sa ukupnim iznosom sredstava od 700.000 €.\nU okviru Erasmus + projekta “Jačanje i provjera kompetencija vezanih za posao u raznolikim okruženjima učenja na univerzitetima Zapadnog Balkana“*- e-VIVA, u kojem učestvuje i Univerzitet Crne Gore, objavljeno je prvo elektronsko izdanje biltena (eng. newsletter), na engleskom jeziku.\nPrijave za Međunarodni forum mladih\nPrijave za Svjetski omladinski forum u Trstu\nSvjetski omladinski forum, koji se ove godine pod sloganom „Pravo na dijalog“ održava krajem septembra u Trstu, okupiće perspektivne mlade ljude koji su angažovani u svojim društvenim zajednicama. Forum je namijenjen mladim ljudima koji imaju od 18 do 35 godina starosti, a održaćr se u Trstu od 27. do 29. septembra.\nMinistarstvo finansija-Generani direktorat za finansiranje i ugovaranje sredstava EU pomoći /CFCU/ i Ministarstvo nauke , organizovali su 12. i 13. juna 2019. godine u Podgorici, radionicu „Priprema punih aplikacija“, koju će sprovesti eksperti firme Alternative Consulting u konzorcijumu sa Expertise Advisors i ICE EEIG.\nObuka je namijenjena aplikantima koji su uspješno prošli I /koncept/ fazu i koji do 01. jula 2019. godine treba da podnesu pune aplikacije.\nCentralno-Evropska Inicijativa (CEI) objavila nove pozive za projekte\nProgram za razmjenu znanja (Know-how Programme KEP) i\nPodnošenje projektnih predloga u okviru CEI Fonda za saradnju\nPoziv za projekte u okviru Programa za razmjenu znanja (Know-how Programme KEP)\nPlava nije samo boja; Erasmus+ nije samo program!\nIako Erasmus najčešće asocira na univerzitetske studente, Erasmus+ nudi brojne prilike za zajednicu obrazovanja odraslih; i za obrazovanje odraslih i za učenike i edukatore u stručnom obrazovanju.\nEPALE tematskih fokus za listopad je o projektima i partnerstvima u obrazovanju odraslih.\nKa društvu znanja korištenjem novih inovativnih modela u obrazovanju\nU organizaciji Agencije za ekonomski razvoj grada Prijedora „PREDA – PD“ uz podršku Delegacije Evropske komisije u Bosni i Hercegovini, na Mrakovici je održana konferencija pod nazivom „Ka društvu znanja korištenjem novih inovativnih modela u obrazovanju“.\nViše o samom događaju, o saradnji Agencije sa lokalnim privrednicima i partnerima iz Njemačke i Italije pročitajte na linku: http://kozarski.com/konferencija-o-inovativnim-modelima-u-obrazovanju/\nSaradnjom Ugostiteljske škole i projekta "Prilika plus" do novih zanimanja\nUgostiteljska škola u Banjoj Luci od jeseni svojim građanima nudi mogućnost pohađanja kurseva za neka od najtraženijih zanimanja.\nZahvaljujući sredstvima iz projekta „Prilika plus“ kojima će biti opremljen kabinet za usluživanje i kuvarstvo, građani će moći da pohađaju kurseve za: barmene, pica i roštilj majstore.\nViše o mogućnostima prekvalifikacije u Ugostiteljskoj školi u Banjoj Luci pročitajte na linku:\nSrijeda 9 Listopad 2019 to Petak 11 Listopad 2019, Bulgaria\nČetvrtak 19 Rujan 2019 to Utorak 24 Rujan 2019, North Macedonia\nČetvrtak 26 Rujan 2019, Latvia\nNedjelja 6 Listopad 2019 to Subota 12 Listopad 2019, Latvia\nUtorak 24 Rujan 2019, Hungary\nPetak 13 Rujan 2019 to Petak 27 Rujan 2019, United Kingdom\nPetak 6 Rujan 2019, Serbia\nPetak 13 Rujan 2019 to Utorak 17 Rujan 2019, Bulgaria\nU nastavku je dat Zakon o volonterskom radu u Crnoj Gori.\nEUFondoviKonkursi.com je portal na kome posjetioci imaju mogućnost da sistematično po kategorijama, pregledaju bazu fondova/konkursa koji se objavljuju za Srbiju, Bosnu i Hercegovinu, Makedoniju, Crnu Goru i Hrvatsku.\nPreduzetničko učenje - pristup ključnim kompetencijama\nCentar za preduzetničko učenje Jugoistočne Evrope (CEECEL) je regionalna ustanova čija je misija da promoviše uključivanje preduzetničkog učenja i preduzetničke pismenosti u osam zemalja Jugoistočne Evrope u predpristupnom procesu.\nZemlje članice CEECEL: Crna Gora, Srbija, Hrvatska, Bosna i Hercegovina, Makedonija, Turska, Kosovo i Albanija.\nOvaj dokument je rezultat opširnih i složenih regionalnih napora da se preduzetničko učenje promoviše i realizuje kao ključni element pametnog i održivog rasta.\nEvropska strategija za pametan, održiv i inkluzivan rast - Evropa 2020\nVlada Republike Hrvatske započela je s pripremama za korištenje Europskih strukturnih i investicijskih (ESI) fondova za razdoblje 2014.-2020. u travnju 2012. godine. Proces programiranja (izrade plansko-programskih dokumenata) koordiniralo je Ministarstvo regionalnoga razvoja i fondova Europske unije. Odlukom Vlade Republike Hrvatske, 6. rujna 2012. godine (NN, br. 102/12) osnovano je međuresorno Koordinacijsko povjerenstvo za pripremu programskih dokumenata za financijsko razdoblje Europske unije 2014.-2020.


Tekst naučnika koji ruši sve zavere o koroni – i daje nadu - Медицина - Живе Речи Утехе\nDr Miloš Babić, neurobiolog i molekularni biolog iz San Dijega, napisao je tekst koji nam veoma detaljno objašnjava imunitet na koronavirus, kao i način na koji funkcionišu vakcine - ali pre svega...\nПантелејмон Нови, Edmund, ИгорМ and 1 члан је реаговао/ла на ово\nI sad čekamo da imunitet dođe do 80% i da se prenos uspori do tačke na kojoj možemo da se vratimo u normalu bez da to zatrpa bolnice.\nSamo nema šanse da neko prizna iz KŠ da se ide na imunitet krda - sve jedno da li su dobili takvu smernicu od EU /USA ili sami došli do toga da treba da dođu do 80%...Ovde ima da pljušte ostavke...Mnogo pre toga...Da pokušaju da pobegnu od odgovornosti itd....\nGuranje krive do NULE karantinom - mislim da tek nema šanse....\nOni kažu da smo sad negde na 20%.... A mislim da će vakcina (ne ona koja se hladi na -70) da dođe prekasno da vakcinom mogu da obore krivu na NULU....\nOvim tempom, u Srbiji ćemo doći do 50% u drugoj polovini decembra. Zašto ? Medicinske službe hvataju samo 1 zaraženog od 20+ onih koji preleže i steknu imunitet, tj antitela. Oko 100.000 ljudi dnevno. To znači da ih sada vrlo verovatno ima oko 2,5 miliona - a cifra koju valja dostići je 3,5-4 miliona - to se dostiže za 2 do 3 sedmice ovim tempom. Ne računajući koleteralnu štetu....\nU svakom slučaju posle ovoga ide pobuna....Pobunu će da predvode ljudi - preživeli rođaci - onih koji su koleteralna šteta....A možda i pre toga izbije državni udar....u svim zemljama...


Sajam hrane u Indiji – šansa za srpske proizvođače - Neverovatna Indija\nNaslovna Ekonomija Sajam hrane u Indiji – šansa za srpske proizvođače\nSajam hrane u Indiji – šansa za srpske proizvođače\nU Indiji je održan Svetski sajam hrane, a svoje mesto u Nju Delhiju našla je i Srbija. Srpsku delegaciju predvodi minstar Branislav Nedimović, koji će se tokom boravka u Indiji imati niz sastanaka sa kompanijama koje bi mogle da ulažu u Srbiji.\nDve hiljade ljudi, više od 200 kompanija iz 30 zemalja – ove brojke oslikavaju veličinu ovogodišnjeg Sajam hrane u Indiji, zemlji koja je druga po proizvodnji hrane u svetu. Svoje proizvode u Nju Delhiju nudi i Srbija: keks, supe, testenine, sveže i zamrznuto voće.\nJust in #Serbia : Serbia promotes its fruit production in Indiahttps://t.co/6jyb5XubEp\n— Serbian Monitor (@SerbianMonitor) November 6, 2017\n„Mi od prošle godine imamo saradnu sa Indijom, imamo izvoz na indijsko tržište. Zajedno sa svojim distributerom koji je prilično poznata firma u oblasti svežeg voća smo razvili poseban brend za zamrznuto voće za Indijsko tržište“, kaže Ana Ljubojević iz kompanije „Sirogojno“.\nŠansu na indijskom tržištu vide i u kompaniji „Bambi“.\n„Naravno da Indijci ne znaju za Plazmu, međutim kako je Indija jedna od najbrže rastućih svetskih ekonomija, ovo su naši prvi koraci ka nekom eventualnom osvajanju ovog tržišta, došli smo da vidimo kakve su reakcije“, ističe Jovica Bauk iz „Bambija“.\nSrbija je među 15 zemalja koje je Indija pozvala da učestvuju na jednoj od najvećih manifestacija ovakve vrste.\n„To je pre svega rezulat dobrih odnosa koje Srbija ima, kao posledica dogovora predsednika Vučića i premijera Modija. Na nama je da za srpsku poljoprivredu najbolje iskoristimo, kako bismo srpsko voće i povrće što lakše izvezli na prostor Indije“, ističe ministar poljoprivrede Branislav Nedimović.\nTokom boravka u trećoj ekonomiji sveta, srpski ministar poljoprivrede sastaje se sa indijskim kolegom, ali i kompanijama koje bi mogle da ožive proizvodnju traktora u Srbiji.\nPrethodni tekstIndija ima ogroman potencijal za izvoz jabuka\nSledeći tekstNije dovoljan jedan život da biste upoznali hranu Indije


E-cigarete, elektronska cigareta, Medisana elektronske cigarete - Perfect eGo-T - Gift box\nNaslovna>eGo set>Perfect eGo-T -box\nPerfect eGo-T -box\nMEDISANA Perfect EGO-T E-cigareta predstavlja jedan od najboljih izbora elektronskih cigareta i predstavlja najpoznatiju e-cigareta ovog tipa na svetu.\nZbog svog elegantnog oblika i izvanrednih karakteristika ove E-cigarete su naročito popularne među VEOMA ZAHTEVNIM PUŠAČIMA. Proizvodi izuzetno veliku količinu pare, ima optimalan ukus i veliki kapacitet baterije i to je sve upotpunjeno elegantnim oblikom cigarete, što je svrstava u premijum kategoriju, za najzahtevnije kupce.\nMEDISANA Perfect eGo-T elektronska cigareta je proizvedena, atestirana i ispitana u skladu sa najvišim međunarodnim standardima (CE, ROHS, SGS, FDA, GMP). MEDISANA Perfect eGo-T elektronske cigarete su laboratorijski ispitane i odobrena od Ministarstva zdravlja Srbije.


Turska vojska blizu osvajanja al-Baba, uporišta IDIL-a u Siriji\nTurska vojska na putu ka al - Babu, ilustrativna fotografija\nTurska vojska saopćila je u petak da je blizu osvajanja sjevernog sirijskog grada al-Baba od Islamske države Iraka i Levanta (IDIL), pobjede koja bi produbila turski uticaj u regiji u kojoj je stvorila de facto tampon zonu.\nAl-Bab, uporište IDIL-a tridesetak kilometara od granice, ključna je meta ofanzive koju je pokrenula Turska u augustu prošle godine kako bi istisnula militante daleko od granice i spriječila bi pomake kurdske milicije protiv koje se također bori.\nTurska vjeruje da je niz bombaških i napada vatrenim oružjem Islamske države, uključujući masovnu pucnjavu u noćnom klubu u Istanbulu, planiran iz al-Baba i Raqqe, drugog uporišta militanata u sjevernoj Siriji.\n"Operacija na preuzimanju pune kontrole nad regijom al-Bab primiče se kraju a otpor terorističke grupe Daesh uglavnom je slomljen", navodi turska vojska u saopćenju, koristeći arapski akronim za Islamsku državu.\nObjava dolazi u vrijeme kada marinski general i načelnik Združenog štaba američke vojske Joseph Dunford u petak treba obići zrakoplovnu bazu Incirlik u južnoj Turskoj, koju koristi koalicija pod američkim vodstvom u borbi protiv IDIL-a.\nPredsjednik Tayyip Erdogan izjavio je da bi naredna meta turske ofanzive trebala biti Raqqa, de facto prijestonica IDIL-a, koja je djelimično izmještena iz svog iračkog uporišta u Mosulu.


Zatvoren kamp "Bira" u Bihaću, maloljetni migranti izmješteni u Đački dom | Info | Društvo\nZatvoren kamp "Bira" u Bihaću, maloljetni migranti izmješteni u Đački dom 0 Podijeli Podijeli na facebook Podijeli na twitter Podijeli na viber Pošalji na mail\nPripadnici policije i Centra za socijalni rad u Bihaću izmjestili su iz kampa "Bira" oko 80 maloljetnih migranata u Đački dom u naselju Borići, a planirano je da preostali migranati budu preseljeni u kamp "Lipa".\nPortal USKinfo.ba navodi da je kamp večeras zatvoren, a to su potvrdili premijer USK-a Mustafa Ružnić i gradonačelnik Bihaća Šuhret Fazlić.\nPripadnici Specijalne policije MUP-a Unsko-sanskog kantona stigli su pred privremeni prihvatni kamp "Bira" kako bi prebacili nekoliko stotina migranata u kamp "Lipa", prenose federalni mediji.\nOvim će biti realizovan jučerašnji zaključak Operativne grupe za rješavanje migrantske krize Unsko-sanskog kantona u vezi sa konačnim zatvaranjem kampa "Bira", u kojem je do danas boravilo oko 400 migranata.\nPlan je i da migranti bez smještaja koji se nalaze u urbanom području Bihaća budu izmješteni u kamp "Lipa".\nKada je riječ o prihvatnom kampu "Miral" u Velikoj Kladuši, Operativna grupa je zadužila policiju da blokira taj kamp radi sprečavanja daljeg prijema migranata, a s ciljem njegovog konačnog gašenja.\nBira migranti kamp Bihać


Otac Pavle Kondić: "Memoari", "Spisi" i "Životopis" Patrijarha Gavrila • Radio ~ Svetigora ~\nPočetna » Aktuelni razgovori • Izdvajamo • Prenosimo » Otac Pavle Kondić: “Memoari”, „Spisi“ i „Životopis“ Patrijarha Gavrila\nMonah dr Pavle Kondić\nOtac Pavle Kondić: “Memoari”, „Spisi“ i „Životopis“ Patrijarha Gavrila\n10. septembra 2020. ZVUČNI ZAPIS admin\nIme: 10.09.2020 slovoljubve emisija pavle kondic; Opis: "Memoari", „Spisi“ i „Životopis“ Patrijarha Gavrila Tip: audio/mpeg\nMonah dr Pavle Kondić, upravnik Arhiva Mitropolije crnogorsko-primorske, predstavlja „Memoare“, „Spise“ i „Životopis“ blaženopočivšeg Patrijarha srpskog G. Gavrila Dožića, koje je nedavno objavila Mitropolija crnogorsko-primorska povodom jubileja – 70 godina od njegovog upokojenja.\nOtac Pavle, priređivač za štampu i urednik ovih izdanja, ističe: „Ideja vodilja je bila da ono što imamo najbolje o Patrijarhu Gavrilu Dožiću, ono najcelovitije i najkvalitetnije – saberemo u jedan korpus, kako bi to bilo dostupno svima onima koji žele da se upoznaju sa njegovom ličnošću i delatnošću, sa vremenom u kome je živeo, problemima sa kojima se susretao i na koji način se nosio sa njima. To je uzor i sadašnjim i potonjim generacijama“.\nKategorija: Aktuelni razgovori, Izdvajamo, Prenosimo Oznaka: Životopis, Memoari, Monah dr Pavle Kondić, Patrijarh Gavrilo Dožić, spisi


Uljana repica cene na "klackalici" iz dana u dan | Agro Info Net\nPočetna » CENE NA BERZI » Uljana repica cene na “klackalici” iz dana u dan\nUljana repica cene na “klackalici” iz dana u dan\nUljana repica cene su pod velikim uticajem hladnog talasa u Evropi. U SAD – u pšenica beleži rast cene, ali samo privremeno. Prolećna setva u Rusiji završena na 2,1 %.\nStrah stočara u EU zbog dogovora sa Mercosur (Brazil, Argentina, Urugvaj i Paragvaj) o uvozu goveđeg mesa. Objavljena studija najavljuje povećanje uvoza iz Južne Amerike sa sadašnjih 60.000 tona na čak 128.000 tona! Problem je i upotreba GMO soje i kukuruza u tovu, krčenje šuma zbog povećanja obradivog zemljišta. Da li će domaći stočari morati da protestvuju da bi očuvali svoju proizvodnju?\nStalne promene cena uljane repice su rezultat smanjenih površina tokom jesenje setve, mraz ovih dana samo donosi dalju zabrinutost ratara. Nastaviće se ova “klackalica” cena iz dana u dan, ali je dugoročni trend rasta cena.\nNemačka – Stalni rast cene zakupa je razlog za brigu kod ratara. Tokom sezone 2010/2011. je prosečno zakup koštao 260 evra po hektaru. Više od 60% od ukupno raspoloživog poljoprivrednog zemljišta je pod zakupom. Prosečna cena zakupa je 363 evra po hektaru (minimum od 170 evra po hektaru – maksimum do 519 evra po hektaru). Stalna “glad” za zemljištem mnoge je dovela do bankrota – “mali” farmeri moraju ulagati da obezbede rast proizvodnje i višu produktivnost (i tako smanje troškove) i često se kreditno zadužuju. Na kraju, kada svedu računicu očekuje ih gubitak.\npšenica, april 2021. 201,00 evra/t maj 2021. 207,25 evra/t\ndurum, april 2021. 257,00 evra/t\nječam, april 2021. 184,00 evra/t\npivar. ječam, april 2021. 218,00 evra/t\nkukuruz, april 2021. 219,00 evra/t jun 2021. 213,00 evra/t\nuljana rep, april 2021. 503,00 evra/t maj 2021. 496,80 evra/t\nsuncokret, april 2021. 545,00 evra/t\nUljana repica cene na “klackalici”\nPočela je “trka” za prodaju soje u Kinu – tržište u SAD – u je reagovalo padom cene soje. Ukoliko ukupno bude u Brazilu više od 80 miliona tona za izvoz cene na svetskom tržištu neće beležiti nagli rast, ali će rasti.\npšenica, maj 2021. 6,1925 $/bušel (cca 27,216 kg)\nkukuruz, maj 2021. 5,6075 $/bušel (cca 25,401 kg)\nsoja zrno, maj 2021. 14,0525 $/bušel (cca 27,216 kg)\nsoja, maj 2021. 408,40 dolara / kratka tona (907,1874 kg)\nArgentina – Prve količine rane soje su u silosima. Uz prinos od prosečnih 3 tone po hektaru. Ono što brine je da 33% soje je lošeg kvaliteta. Očekuje se da će žetva soje doneti 47- 50 miliona tona. Za izvoz nakon žetve u aprilu je predviđeno 7 miliona tona.\nRusija – Prolećna setva je završena na 738.000 hektara – ostaje još 2 miliona hektara. Setva uljarica će početi na jugu države. Takse za izvoz, koja će važiti nakon 1. jula 2021. godine, na suncokretovo zrno od 50% na razliku od minimalne FOB cene od 320 US dolara za tonu. Ni ulje od suncokreta nije izostavljeno iz odluke o izvoznim opterećenjima – visokih 70% na razliku od utvrđene minimalne FOB cene od 1.000 US dolara.\nTo će stvoriti dalji pritisak na rast cene suncokretovog zrna i ulja na svetskim berzama kada žetva na leto 2021. godine pokaže koliko je suncokreta na zalihama.\n08. april 2021. godine


Gluposti da sam učestvovao u akciji obavještajne službe Hrvatske\n"Riječ je o konstrukcijama kombinovanih paraobavještajnih sistema, ali bojim se da su u ovome institucionalno učestvovale neke službene agencije", rekao je Krešić za današnji zagrebački "Večernji list"", izdanje za BiH.\n"Dovođenje u bilo kakvu konstruisanu priču doživio sam kao direktan udar na svoj integritet i poziciju koju obavljam", rekao je Krešić.\nMijo Krešić BiH Hrvatska\nMijo Krešić: Nova migrantska ruta neće prolaziti kroz BiH


Evo kako je premijer Milanović odgovorio na najnovije mjere iz Srbije\n24.09.2015. u 11:11\n"Sada su donijeli tu mjeru, razgovorao sam o tome tijekom večeri s Federicom Mogherini. Što ćemo točno napraviti to će reći ministar unutarnjih poslova. Dakle, neće biti nasilja ni rata da se razumijemo, sve je mirno, ali ovo nije normalno ponašanje", rekao je Milanović.


Mirović na Svetosavskoj akademiji u Budimpešti | Управа за сарадњу с дијаспором и Србима у региону\nHome >>> Aktuelno >>> Mirović na Svetosavskoj akademiji u Budimpešti\n29. januar 2019.\tAktuelno, Region, Насловна @lat, Новости @lat 1 Views\nPredsednik Pokrajinske vlade Igor Mirović prisustvovao je kao izaslanik predsednika Srbije Aleksandra Vučića Svetosavskoj akademiji u Tekelijanumu u Budimpešti.\nČestitajući dan velikog srpskog svetitelja i prosvetitelja Svetog Save, predsednik Mirović rekao je da danas slavimo sećanje na najveću, najsvestraniju i najznačajniju ličnost celokupne naše istorije, koja nas je učinila onim što danas i jesmo.\n„Sveti Sava je ostavio neizbrisiv trag u našem jeziku, prosveti, kulturi i celom našem duhu. Lepota i neprolaznost njegovog dela i danas je, ne samo deo naše tradicije, nego naša temeljna nacionalna, duhovna i svaka druga odrednica“, istakao je predsednik Mirović.\nVečna svetlost Svetog Save, kako je rekao, je ono što je probijalo tamu svih mračnih vekova kroz koje smo kao narod u prošlosti prolazili.\n„To je svetlost koja je pokazivala i koja pokazuje put svima onima koji su se, od tada pa sve do danas, borili i koji se bore za slobodu, prosvećenost i prosperitet našeg naroda i koja nam govori ko smo bili, kakvi treba da budemo i kuda treba da idemo“, naveo je on.\nPredsednik Mirović je istakao da, u nizu nijansi svetlosti kojom nas i danas obasjava Sveti Sava, jeste i ona koja nas uči sabornosti i slozi, ocenivši da je to večna svetlost onog Svetog Save koji je mirio svoju zavađenu braću, učeći i njih i nas da budemo jedinstveni i da živimo u bratskoj slozi i ljubavi, među sobom i sa svima drugima sa kojima se dodirujemo i preplićemo.\n„Takav pristup je, svojevrsna, neprolazna etika našeg svetosavlja i pravoslavlja“, dodao je predsednik Pokrajinske vlade.\nPredsednica Samouprave Srba u Mađarskoj Vera Pejić Sutor istakla je da srpska zajednica u Mađarskoj ima jednu od najdužih tradicija obeležavanja Savindana u srpskom narodu na celom svetu, podsetivši da je himna Svetog Save prvi put izvedena 1839. godine na đačkoj proslavi upravo u Mađarskoj, u Segedinu.\nPrevious Ministar Vukosavljević posetio Zagreb\nNext Svetosavske svečanosti u Makedoniji


Ok, trazite da se plati porez. Ali samo za onaj iznos koji je zaradjen od dana stupanja na snagu zakona. Zaboravite na prethodne 5 godine...\nNas predsednik je vec rekao da je odgovornost i na drzavi i verujem da ce se pozitivno resiti stvari za mlade ljude, a oni koji su zaradjivali 50000 godisnje i treba da plate poreze i doprinose,ljudi koji su zaradjivali ispod prosecne srpske plate ne treba da odgovaraju unazad 5 g\nKako to da ministri u sadasnjim i proslim sazivima nisu odgovorni za propuste naplate poreza,jer su svesno ostetili budzet Srbije,traziti njihovu ostavku i krivicnu odgovornost.da premijerka odgovori da li Asseco i Nites grupacije placaju poreze za isisavanje miliona eura iz EPSa\n@A ako desetine hiljada ljudi nije platilo porez bice da je do sistema na koji se poziva brnabiceva a sistem su oni ne mi, mi nismo u poreskom sistemu i to ne nasom krivicom, i budite sigurni da nas nece uvesti u sistem preko noci po ovim pljackaskim stopama...znaci restart-otpis\nPoslali stotine poziva nastavnicima engleskog koji rade za siću sa zahtevom da im naplate skoro sve što su zaradili zadnjih 6 godina a pričaju o nekom liku što je zaradio brdo para. Ova država je majstor spina. Stršno.\nNe mogu da verujem da se ljudi plase najsmesnijeg poreza u istoriji covecanstva :D\nPodrska za frilensere! Ova nepravda treba da se ispravi, vlada bi nam unistila zemlju ako krene da ih oporezuje unazad za nesto sto su pre govorili da ne treba. Nadam se da ce nasa vlada stati na stranu naroda a ne protiv njih.\nsvi treba da plaćaju porez, posebno oni sa velikim primanjima\nPa i meni su ti ljudi nerazumljivi-zašto bi uopšte taj novac i uneli u Srbiju.Treba da ga potroše negde van ove zemlje i da ovde isporuče šipak.Ako su budale neka ga unesu.Ali poenta je da je država pustila da ga unesu -pa tek onda potraživala kvazi deo\nCelnici vlasti zarade silne pare I nekretnine dok su na vlasti, niti kome plate porez niti kome odgovarjau posle, pa kako oni ne odu u zatvor za izvrsena dela u proslosti? Maltretraju ljude sa glupostima traze pare, Iz proslosti, kada zakon nije ni psotojao.\nI ja hoću da mi država vrati poreze i doprinose 20 godina unazad. Ako pojedinci ne moraju da plate porez onda ne treba niko da ga plati! Kolektivno oprostiti poreze svim građanima i vratiti novac novac od uplaćenih poreza do današnjeg dana!\nSvaki zaposleni u Srbiji plaća porez na zaradu pa tako treba i vi da radite! Otvorite firmu i radite a ne kao do sad na crno pa kuku lele! Ako niste u stanju pošteno da radite tražite drugi posao! 2 miliona radnika u Srbiji plaća porez pa što ne biste i Vi frilenseri!\nGospodjo sa druge planete, imate drzavne firme koje su pod direktnim rukovodstvom vase stranke i NE PLACAJU POREZ GODINAMA. Kakav primer dajete, tako cete i dobiti. Meni ste u decembru poslali opomenu za 600 din poreza na nepokretnost, a resenje o porezu sam dobio u novembru\nklasicno spinovanje i demagogija u najmanju ruku! uzasno je sta pokusavaju da urade ovim vecinom mladim ljudima kojima ako mene pitate treba dati orden za unete milijarde koje su potrosene ovde i kojim je podignut BDP drzave!\nJa radim i stvaram i plaćam porez državi koja nije ni jedan dinar uložila u moje poslovanje pa tako treba i svi ostali! Svakom radniku se odbija preko 60% plate na doprinose i ne kukaju! Treba da se uredi vaša delatnost i da se potom plaća porez pa ko opstane opstane!\nMozda je vama ovakvo laganje i spinivanje sastavni deo zivota, ali narodu nije i narod nije bas tolko glup kao sto vi mislite. Mozda dugo cuti, ali nije bas toliko glup.\nНема државни апарат кеша, па на све начине хоће да ретроактивно и неуставно наплати.. Па ми смо одавно банкротирали.\nGospodjo, svi ti frilenseri imaju svoje porodice, komsije, drugare koji vide da to sto pricate nije istina. Sa druge strane na TVu vide bahacenje vasih laznih elita i vase manipulisanje istinom. Otudjena vlast od naroda ili pada ili se pretvara u dikraturu. Razmislite malo.\npodlo i podmuklo\nzele da okrenu javnost protiv ovih ljudi, jedan slucaj porediti sa 100.000. Sada naredili botovima da brane njihovu odluku./pretvarajuci se u privrednike/.\nA sad jedan paradoks: naša turbo-folk-šund estrada na jednoj tezgi u inostranstvu uzme nekoliko desetina hiljada € i ne plaća porez. Zato sada ti jadnici dobijaju mesečnu novčanu pomoć u iznosu od 90.000. ŽIVELA NAPREDNA SRBIJA\nNe, nije premijerka dobro rekla. Da li razume da neko od tetke dobije 200.000 evra i da ne plati porez Da li je razumela da neko nosi 300.000 evra u rancu i da ne plati porez Ima još milion nedoumica\nDefinisete zakon koji ce vaziti u buduce. Spominjete vladavinu prava a pokusavate da uvedete zakon koji ce vaziti retroaktivno. Kakva je to vladavina prava? Ovo nije samo pitanje frilensera, ovo je pokusaj rusenja Ustavnog i zakonodavnog sistema. Rusenje svih pravnih nacela.\nPravna država postoji radi zaštite njenih građana. Svih. Prvo donesite zakonska akta koja regulišu rad freelensera i poreske takse na ostvarene prihode kroz takav način rada. Sve ostalo je kaubojština.\nJednostavno, porez se ne plaća tamo gde živiš nego tamo gde je registrovana firma za koju radiš. Ionako, samom činjenicom da ovde živiš, plaćaš i investira veliki deo zarašenih para u Srbiju počev od PDVa pa do svih ostalih taksi i doprinosa koje svakodnevno izniču u nezajažljivoj\nPorodila sam se pre 3.5 godine. Posle par meseci sam pocela da radim online da bih pripomogla mom suprugu i uvecala kucna primanja koja su u tom momentu iznosila 50.000. Za 3 godine sam preko UW zaradila 10000 evra, sto je u prosleku 30.000 din mesecno. Eto, sva matematika.\nDa li porez placaju pevači? Oni zaradjuju ogromne pare gostujući u inostranstvu, i nikad ne plaćaju porez, a to država zna, i nikom ništa. Na kraju, dobiju čak i nacionalnu penziju. Živela država - za neke.\nTako je, oglobite mlade i pametne, predstavite ih kao kriminalce i oterajte ih iz drzave a pevaljke, pevace, stiliste, feng sui strucnjake i sl. predstavite kao krem drustva. Pazite samo da se ne udaljite previse od naroda jer necete osetiti neke granice koje ste prekoracili.\nOcekujem da ministar Vulin ode u poresku i plati porez za tetkine pare. Obavezno neka me pozove pa cu i ja sa njim da izmirim svoj dug.\nGospodjo koliko ste Vi zaradili,bez imalo rada I da li ste platili pored.\nBotovi su isto frilenseri\nProcitali ste noj naslov, ne date im ni staz ni penziju a hocete tudje pare! Vidimo se u Strazburgu!\n@Bivsi IT preduzetnik\nNe moze sve dok ne regulisu da frilenseri imaju i staz i uplatu doprinosa za penzije, a frilenseri to nemaju i dok god im se ne obezbedi OSNOVNO sto svaki zaposleni ima, pravo na staz i penziju, ovo sto prica ova neobrazovana ulicarka, je cist ZLOCIN. Nece cent dobiti.\nJedino kladionice ne moraju ni da imaju fiskalni racun, niti da placaju porez. Malo zamazu oci donacijama, i to je to...\nTrebala bi da si srecna sto ti je jedan pojedinac podigao vrednost drzave za 50000Eu a ne da ga izvrces ruglu pred svima. Napisi kvalitetan zakon o porezu i ako onda ne plati mozes da ga satanizujes. Ovo sto si uradila je bezobrazno. Malo ste se otudjili od naroda.\nPremijerka spinuje, spominje slučajeve dobitaka od igara za sreću a oni su oslobođeni poreza, dakle želi da oporezuje nešto protiv zakona. Spominje izdavanje nekretnina, koje takođe nije rad i nema veze sa frilenserima i radnicima preko interneta. O ostalom ne vredi ni pričati!\nOd tog poreza malo i kraduckate!\nUopste mi ih nije zao. Znali su da uzivaju na Tajlandu i sl destinacijama i po vise meseci jer mogu da rade remote, a porez, zdravstveno ko šiša. E pa sad gospodo platite.\nSpin majstor !!\nU Srbiji je sve, ali apsolutno sve selektivno. Nisu problem influenseri. Recite u kojoj normalnoj pravnoj drzavi neko moze da pregazi dete pa da dobije nanogicu. Ako je to moguce, pa moguce je i da se ne placa porez. Kada to prvo sredite onda trazite od gradjana sve!!!\nNemojte slučajno da objavite i reči nekog od ljudi sa druge strane ove priče, samo šta “država” kaže da je realno\nPodlo i podmuklo, zele da okrenu javnost protiv ovih ljudi, jedan slucaj porediti sa 100.000.\nU potpunosti podrzavam brnabicku u pokusaju da resi ovo ali mislim da se nebi trebali ovako ponasati prema frilenserima, oni nezaradjuju toliko kolko ona kaze, uglavnom svi imaju po 300-400 eura mesecno, nije fer naplacivati unazad nista kao sto planiraju. Samo napred za vladu!\nA sto rezim i stranacki vojnici misle da je nko zaradio 50.000 za njih?Sta je to drzava doprinela toj zaradi?Sem toga frilenseri ne beze od poreze ngo nece da pristaju na pljacku da im rezim unazad 10 g naplacuje poreze, a ujedno hoce da plate porez ali po stopi kakva je u Eu.\nAko im je ovde skupo nek probaju negde drugo.\nKakav bre sistem da očuvate ahahahahaaa...Je l VUlin platio porez, unosio je 9 hiljada po 9 hiljada, po sopstvenom priynanju, i da li je prijavio, da li je platio porez? Je l taj sistem hoćete da očuvate? Ma se vam verujemo, tigrovi balkanski, lavovi i ostale egzotične životinje!\nPlacamo najskuplju vladu na svetu,za to vama trebaju pare a ne za puteve,za puteve se i onako pozajmljujete.Nigde u svetu nema da neko retroaktivno se seti da nije nekom naplacivao porez.To je za hag a ne za neki sud ovde.Smanjite vama plate i dnevnice pa onda pricajte.\nA neko nije platio ni dinar poreza od tetke iz Kanade? Zašto onda nisi pričala o novcu za bolnice i vrtiće? Koliko je dece moglo biti izlečeno da se nakaradni spomenik na Savskom trgu nije izgradio? Za tvoju informacinu, dobar deo frilensera zarađuje mesečno manje od 1000 evra.\nJedan slucaj i ovim vidimo kako zeli da okrene javnost protiv ovih ljudi. Ima ih 100.000 a ona odabra jedan i izlazi u javnost. Eto kakvu vladu imamo i cime se sve sluzi samo da dodje do cilja da nametne HARAC ovim ljudima.\nA zasto pevaci ne placaju porez? Koliki su porez platili ovo nasi poznati koji su imali tezge po inostranstvu? Ne, ideja je nesto drugo ovde. Prvo ste zeznuli pausalce, sada freelancere, ideja je da oterate ljude koji misle svojom glavom i koji ne zavise od vlasti.\nNemam ni s od sistema, nemamo ni d države,samo obecanja i lažnu pricu. Sve vas od 1990 pa na ovamo treba ukunuti...


Predivna kamena vila sa bazenom i prostranim dvorištem (01942) | Istria Futura\nŠifra : 01942\nPovršina parcele : 1424 m2\n655.000 € + PDV\n4.879.750 Kn + PDV\nNa prodaju predivna kamena vila veličine 322 m2 sagrađena u tradicionalnom istarskom stilu na prostranoj okućnici veličine 1.424 m2.\nU prizemju se nalazi dnevni boravak sa velikim kaminom, blagovaona, prostrana kuhinja sa spremištem, toalet i velika natkrivena terasa.\nUnutarnjim stepenicama odlazi se na kat gdje su smještene tri spavaće sobe sa en suite kupatilima i veliku terasu sa pogledom na more, prekrasnu šumu i okolno zelenilo te veliki vrt s bazenom.\nCijena 655.000 € + 25% PDV = 818.750 €.\n690.000 € + PDV\n664.000 € + PDV\n637.000 € + PDV\n86.000 € + PDV 110.000 € + PDV


9. маја 2019. Novi Sad, OPENS 2019, Vesti\nOmladinska prestonica Evrope Novi Sad, organizuje najmasovniji multimedijalni kviz na otvorenom – Mladi ljudi, velika dela, 19. maja na Trgu slobode. OPENS organizuje kviz kakav Novi Sad još uvek nije imao prilike da vidi. Pomoću savremenih 3D projekcija i animacija, glumci dočarati period mladosti znamenitih Novosađana, a učesnici će pogađati o kome je reč. Svi ljubitelji kvizova mogu da učestvuju, bez obzira na pol, godine i spremnost. Najboljeg očekuje vredna nagrada – vaučer za putovanje u vrednosti od 1.000 evra. Na našoj veb stranici OPENS-a i na društvenim mrežama možete pronaći listu od 20 potencijalnih Novosađana o čijim će se životima pričati. Biće izabrano njih 5 i to tako što će na zgradi Vojvođanske banke biti prikazane velike svetlosne priojekcije koje će se kombinovati sa predstavama. Svi koji žele da učestvuju kodsebe treba da imaju pametni telefon, jer je za učestvovanje u kvizu neophodno korišćenje veb aplikacije. JKP informatika je odlučila da izađe u susret OPENS-u i da 19. maja pojača javno dostupan internet na maksimalnu brzinu. Više o svemu potražite na linku ispod.


Srbija za stabilnost u regionu i za integritet Republike Srpske - 29.12.2016, Sputnik Srbija\nPredsednik Vlade Srbije Aleksandar Vučić poručio je u razgovoru sa predsednikom Republike Srpske Miloradom Dodikom da je najveći interes Srbije stabilnost u... 29.12.2016, Sputnik Srbija\n15:00 29.12.2016 (Osveženo: 15:02 29.07.2021)\n© Tanjug / ZORAN ZESTICPredsednik R. Srpske Milorad Dodik i premijer Srbije Aleksandar Vučić\nPredsednik Vlade Srbije Aleksandar Vučić poručio je u razgovoru sa predsednikom Republike Srpske Miloradom Dodikom da je najveći interes Srbije stabilnost u regionu i dobri odnosi sa susednim zemljama, te ponovio da Srbija poštuje teritorijalni integritet Bosne i Hercegovine, ali da se i integritet RS mora poštovati.\n„Srbija će u skladu sa Dejtonskim sporazumom, ali i zbog činjenice da pripadamo istom narodu, pomagati i podržavati opstanak i prosperitet Srpske i neće dozvoliti njeno egzistencijalno ugrožavanje“, rekao je Vučić, saopštila je vladina Kancelarija za saradnju sa medijima.\nDodik je rekao premijeru Vučiću da je situacija u BiH veoma složena i komplikovana, da se srpski narod nalazi pod stalnim pritiscima pojedinih predstavnika zapadnih zemalja, naročito Ambasade SAD, ali i bošnjačkog rukovodstva koje ne preza od poređenja Republike Srpske sa terorizmom kao najvećom pošasti savremenog sveta, navodi se u saopštenju.\n„Republika Srpska se oseća ugroženom, a srpski narod obespravljenim u bosansko-hercegovačkoj zajednici“, naglasio je Dodik.\nVučić i Dodik razgovarali su i o situaciji u regionu, odnosima u BiH i odnosima Srba i Bošnjaka, ističe se u saopštenju.


Ivanović: Srce problema u Prištini, ne na severu KiM | Republika Srpska\nNaslovna Vijesti Ivanović: Srce problema u Prištini, ne na severu KiM\nIvanović: Srce problema u Prištini, ne na severu KiM\nDržavni sekretar u Ministarstvu za Kosovo i Metohiju Oliver Ivanović najavio je danas da će u fokusu dvodnevne posete šefa Euleksa Gzavijea de Marnaka Beogradu biti situacija na severu Kosova i Metohije, ali da će reči biti i o ostalim pitanjima iz delokruga te misije, kao što je podsticanje borbe protiv organizovanog kriminala. Ivanović je Tanjugu izjavio da je dobro što Marnak nije, kao njegov prethodnik Iv de Kermabon, svu svoju pažnju fokusirao samo na sever Kosova.\n„On, na mestu šefa Euleksa, mora zadržati statusnu neutralnost, i sever Kosova mu ne sme biti opsesuija jer to nije najveći problem. Srce problema na Kosovu je u Prištini. Pažnja njegove misije bi trebalo da bude koncentrisana na bezbednost i ugrožena imovinska prava Srba“, rekao je Ivanović.\nOn je kazao da je, iz razumljivih razloga, Marnak zainteresovan za što skoriji početak pregovora Beograda i Prištine budući da i uspešnost misije Euleks, pa i na severu Kosova, zavisi od ishoda tih pregovora.\nMarnak, koji će danas popodne doputovati u Beograd, sastaće se, kako je planirano, sa predstavnicima ministarstava za Kosovo i Metohiju, pravde i policije.\nŠef Euleksa Gzavije de Marnak izjavio je, uoči posete Beogradu, da je Euleks spreman da pruži logističku podršku dijalogu Beograda i Prištine, posebno u pitanjima vladavine prava.\n„Takodje smo spremni da doprinesemo u implementaciji bilo kog sporazuma koji može biti postignut“, kazao je Marnak „Blicu“.


Tužilac Oleg Čavka nije znao za završne riječi - Klix.ba\nTužilac Oleg Čavka nije znao za završne riječi\nSuđenje Anđelku Veljančiću\n3.12.2009. u 15:30\nIznošenjem završnih riječi danas je u sarajevskom Općinskom sudu okončano suđenje Anđelku Veljančiću, optuženom za nasilničko ponašanje, odnosno vrijeđanje sutkinje Adise Zahiragić, te zbog upućivanja prijetnji zatvorskom policajcu u KPZ Sarajevo u augustu prošle godine. Izricanje presude zakazano je za ponedjeljak.\nMeđutim, tužilac sarajevskog Kantonalnog tužilaštva Oleg Čavka je danas došao u sudnicu, a nije znao da je za danas zakazano izricanje završnih riječi.\nInače, ovaj predmet vodi tužilac Sead Kreštalica, koji je danas u isto vrijeme imao drugo suđenje, a predmet je dostavljen tužiocu Čavki bez obavještenja da su danas završene riječi.\nČavka se, kako smo primijetili, za završene riječi pripremao minutu prije suđenja, ali tokom iznošenja završnih riječi, na njemu se to nije moglo primijetiti.\nČavka je za optuženog zatražio maksimalnu kaznu, te je dodao da je osim sutkinje Zahiragić kompletna javnost bila uvrijeđena i uznemirena Veljančićevim istupom.\n"Izgovorene riječi predstavljaju teško vrijeđanje i te riječi su izgovorene na mjestu koje je javno mjesto, možda i najjavnije jer je cjelokupna javnost putem medija upoznata sa sadržajem dešavanja. Također, javnost je Veljančićevim ponašanjem bila uznemirana, a optuženi je napravio bitno obilježje djela nasilničko ponašanje i iznio teške uvrede nazivajući sudiju kurvom“, kazao je Čavka.\nNakon ročišta, upitali smo tužioca Čavku da li se drugi tužioci plaše doći i iznijeti završne riječi na Veljančićevom suđenju, te je predmet bukvalno njemu utrpan ili je nešto drugo u pitanju.\n"Tužilaštvo je iznijelo završne riječi i zatražilo oštre zakonske sankcije, smatrajući da bi takva kazna pomogla da se ovakvi slučajevi ne dešavaju u budućnosti. Nažalost, u Tužilaštvu se dešavaju stvari koje se ne bi smjele dešavati. Personalno sam frapiran time što mi je neko uvalio završnu riječ u zadnji momenat ali ja sam tužilac i dio sarajevskog Kantonalnog tužilaštva i iznio sam završnu riječ. Začuđen sam što je to uradila osoba koja to nije trebala uraditi. Zašto sam ja držao završnu riječ, a to je trebao uraditi neko drugi i neko ko je to mogao uraditi bolje“, kazao je Čavka, dodavši da je u predmetu Veljančić stanje toliko čisto da bi ga iznenadilo neizricanje visoke zatvorske kazne.\nMirza Kovač, branilac optuženog, nije osporavao da je njegov branjenik uputio uvredljive riječi sutkinji, ali je naveo da to nije krivično već prekršajno djelo. Kovač je naveo i to da su snimci FTV-a na kojima je zabilježen momenat kada Veljančić vrijeđa sutkinju nezakonit dokaz.\nNaime, Veljančić, je nedavno osuđen na deset godina zatvora zbog pljačke 2,2 miliona eura Privredne banke Sarajevo iz blindiranog vozila.\nNa početku tog suđenja u sarajevskom Kantonalnom sudu, tačnije 20. augusta prošle godine, izvrijeđao je predsjedavajuću Vijeća sutkinju Adisu Zahiragić, govoreći joj pred novinarima i ostalima prisutnima u sudnici "kurvo“, "huljo i "beštijo".\nVeljančić je zahtijevao izuzeće predsjedavajuće Vijeća zbog njene nacionalne i stranačke pripadnosti. Veljančić je prijetio i Reufu Subašiću, zatvorskom policajcu u KPZ Sarajevo.


Kako sačuvati staro, seljačko, organsko sjeme? Prijavite se na projekt IGR-a - Povrćarstvo | Agroklub.ba\nVedran Stapić je lajkao video na KLUB-u prije 49 minuta\nNaila Causevic je lajkala sliku na KLUB-u prije 56 minuta\nKako sačuvati staro, seljačko, organsko sjeme? Prijavite se na projekt IGR-a\nCilj projekta je doprinos očuvanju i održivoj upotrebi biljnih genetičkih resursa kroz poboljšavanje značaja poljoprivrednika o proizvodnji sjemena i sadnica te jačanje svijesti farmera i potrošača o vrijednosti agrobiodiverziteta.\nInstitut za genetičke resurse RS pozivasve zainteresovane da se prijave za "on farm" konzervaciju lokalnih populacija povrća u cilju njihovog održivog korištenja, a u okviru Projekta "Uspostavljanje on farm očuvanja i sistema farmerskog sjemena u BiH".\nDugoročn cilj je dostupnost organskog sjemena na lokalnom tržištu (kao i u susjednim zemljama u Evropskoj uniji), čime se razvija mogućnost novog biznisa u ruralnim područjima. Naravno, sve ovo doprinosi jačanju svijesti potrošača o lokalnoj proizvodnji sjemena i hrane.\nNakon prijave i odabira, sa odabranim licima bit će sklopljen ugovor o saradnji na očuvanju genetičkih resursa u sistemu "on farm" konzervacije lokalnih populacija paradajza, paprike i salate što uključuje:\numnožavanje i održavanje biljaka kroz neophodne agrotehničke mjere\nstručno praćenje proizvodnje od strane stručnjaka Instituta\nzajedničko vrednovanje odabranih populacija, odnosno praćenje faza rasta i razvoja, opis biljaka i ocjena kvaliteta ploda\nobezbjeđenje dovoljne količine sjemena za banku gena Instituta nakon umnožavanja,\ndruge mjere neophodne u cilju korišćenja odabranih prinova.\nInstitut će obezbijediti početni materijal i obuku za odabrane "on farm" proizvođače.\nZainteresovana lica treba da se jave na adresu koordinatora projekta ili adresu elektronske pošte Instituta za genetičke resurse:\nSve informacije se mogu dobiti putem telefona 051/348 080.\nRok za prijavu je 20. novembra 2019. godine.\nProjekat "Uspostavljanje on farm očuvanja i sistema farmerskog sjemena u Bosni i Hercegovini" realizuje Institut za genetičke resurse Univerziteta u Banjaluci u saradnji sa Arche Noah (Austrija).\nFarmersko sjeme Staro sjeme Organsko sjeme Projekt Uzgoj pardajza Uzgoj paprike


Slušajte predosećaj: Naučite da se služite sa Vašom intuicijom - PetarSmiljana Qigong\nSlušajte predosećaj: Naučite da se služite sa Vašom intuicijom\nE-knjiga - Slušajte predosećaj\nSlušajte predosećaj: Naučite da se služite Vašom intuicijom\nOvaj tekst je napisan za one koji traže istinu i unutrašnju svetlost i koji smatraju da treba da oslobode svoje unutrašnje dete od lažnih verovanja. Život u svojoj večnosti obiluje i pruža bogatstvo, prvo u vibracionom smislu, a zatim u smislu materijalne manifestacije i stvaranja.\nCena E-knjige 7,00 EUR\nMožete poručiti i ŠTAMPANO IZDANJE ove knjige.\nDonedavno zapadno društvo nije bilo svesno da pored mozga u našoj glavi, na koji je racionalni um povezan, postoji i “drugi mozak” koji se nalazi u našem gastrointestinalnom sistemu, u našoj utrobi. Ovaj drugi mozak je povezan sa instinktnim osećanjem ili intuicijom koji se zasniva na osećanjima, a ne na činjenicama i dokazima. Odatle dolazi izraz “osećaj u stomaku/predosećaj”.\nAli sve što radimo u životu je međusobno povezano i ako želite da se transformišete i postignete svoj cilj, morate da ojačate i svoje zdravlje, prilagodite ishranu, naučite pravilno disati, vežbate telo, upravljate svojim emocijama, promenite svoja stara uverenja … Danas kada neko odluči da nešto promeni u svom životu, ove činjenice se često previde.\nDruga važna stvar koju ćete naći u ovoj knjizi je pojam ili princip vibracije koji je većini ljudi još uvek nepoznat. Ovaj tekst Vam može pomoći da promenite percepciju i prihvatite da je univerzum i sve u njemu vibraciono, uključujući Vas, Vaše misli i Vaše stvaralačke procese.\nUkratko, ova knjiga je korisna na više načina svima koji su otvorenog uma i već su na putu samooplemenjivanja ili imaju želju da se pokrenu. Sadrži puno ključnih informacija koje bi mogle da nedostaju, a koje mogu poboljšati Vaše vlastite navike i uštedeti Vam godine pretraživanja.\nDugogodišnji sam Ćigong praktikant. Umetnosti izlečivanja praktikujem dugi niz godina. Trenutno blogujem i snimam videe za JuTjub. Moje gledište prema životu i svemu je da je sve u nekom jedinstvu i medjusobno povezano.\nZahvalan sam i ponizno sam prihvatio priliku da podelim informacije koje su napisane u ovoj knjizi. Zahvaljujem mojim vodičima i ljubavi.\nPDF datoteka za preuzimanje, format A-4, str. 125\nMožete poručiti i ŠTAMPANO IZDANJE ove knjige\nEnglish version of the book: Listen to Gut Feeling: Learn how to use your Intuition\nSlovenska verzija knjige: KMALU NA VOLJO\nPročitajte i knjigu istog autora: Ja sam zaljubljen: Probudite svest da ste Biće Ljubavi, 2020


REKORDER! Vozač iz Uba vozio sa 3,24 promila, a kada mu je policija tražila dozvolu - ŠOK | Najnovije vesti - Srbija danas\n05.12.2019. • 18:38 Srbija Danas/Blic\nIzgubio dozvolu zbog kaznenih poena.\nSKANDALOZNO, da li je moguće? "Centar za prava deteta" traži UKIDANJE KAZNE doživotnog zatvora ZA UBICE DECE! (FOTO)\nSTRAŠNO PREDSKAZANJE! Miloje u snegu ispred kuće pronašao CRNU ZMIJU, mračni gmizavac SLUTI NESREĆU?\nTeško alkoholisanog vozača, koga izmerenih 3,24 primila alkohola u krvi svrstava među neslavne rekordere pijanih za volanom, saobraćajna policija zaustavila je na području Uba. Najpre je odveden na trežnjenje u policijsku stanicu, a potom po skraćenom postupku sproveden sudiji za prekršaje u Valjevu, koji ga je kaznio sa 30 dana zatvora u koji je momentalno sproveden, kao i novčanom kaznom od 220.000 dinara.\nSem zbog pijanstva u vožnji, Z. N. odgovara i zbog nevažeće vozačke dozvole, koja mu je prethodno poništena zbog maksimalnog broja kaznenih poena, a na novo polaganje vozačkog ispita nije ni išao.\nUbljanin se, inače, svrstao na drugo mesto među alkoholisanim rekorderima za volanom u Kolubarskom okrugu. Prvo mesto i dalje drži Valjevac R. M., koji je pre dve godine vozio automobil sa 3,47 promila alkohola u krvi i, takođe, bez vozačke dozvole. Saobraćajna policija je njega zaustavila u Ulici Milovana Glišića u širem centru Valjeva, a nakon alkotestiranja otkriveno je da je u teškom pijanstvu i da ima 3,47 promila alkohola u krvi.\nTakođe je zadržan na trežnjenju u stanici policije, ali je za razliku od "kolege" iz Uba prošao lakše - sudija za prekršaje mu je izrekao 20 dana zatvora, 100.000 dinara novčane kazne i zabranu upravljanja motornim vozilom B kategorije u trajanju od godinu dana, jer mu je i prethodna oduzeta zbog pijanstva za volanom. Razlog za blažu kaznu, ali tada maksimalnu, bio je u to vreme, 2017. godine, blaži zakon.\nTreće mesto po količini alkohola u krvi, ali je zato višestruki povratnik, drži M. Đ. iz valjevskog sela Gola Glava, koji je svoj automobile 2015. godine vozio sa 3,13 promila, zbog čega je tada osuđen na kaznu od 15 dana zatvora. Njemu je to bila treća kazna zbog vožnje u alkoholisanom stanju i nikada nije imao manje od 2,5 promila alkohola u krvi.\n- Iako bi sa 3,24 promila alkohola u krvi trebalo da bude u nesvesti, zapravo nije nemoguće da čovek bude svestan i da može da upravlja vozilom. Naime, više faktora utiče na to, od protoka vremena otkako je popio poslednju čašicu do trenutka kada je alkotestiran, preko toga da li je pio na potpuno sit ili prazan stomak, do konstitucije čoveka i njegove fizičke snage, kao i starosne dobi - objašnjavaju saobraćajci.\nMeđutim, kako upozoravaju lekari, već iznad tri promila alkohola u krvi često se javlja nesvesno stanje. Pogotovo kod mlađih ljudi, ono može biti uvod u alkoholnu komu koja se neretko završava smrću.\nZAROBLJENI NA BATROVCIMA: Strašne gužve na granici - Teretnjaci čekaju i do 14 SATI\nUb Ubljanin policija alko-test alkohol vozač Pijani vozač zatvor saobraćajni prekršaj\n08.03.2021. • 19:47\nU UGOVORU PIŠE... TRAŽI MI PARE! Šok, Zorica odbila da ode na SUD, tiče se Zadruge - Ja sam NAJUGROŽENIJA!\nNOLETOV GLAS I "BOŽURI" ODJEKIVALI BEOGRADOM! Aplauzi i ovacije: Naš broj jedan pokazao da ima i druge talente (VIDEO)


Nikšić čestitao Ivaniću Dan nezavisnosti BiH – Zvornik Danas\nNaslovna/VIJESTI/Politika/Nikšić čestitao Ivaniću Dan nezavisnosti BiH\nSARAJEVO – Predsjednik Socijaldemokratske partije Bosne i Hercegovine Nermin Nikšić, uputio je predsjedavajućem Predsjedništva Bosne i Hercegovine gospodinu Mladenu Ivaniću i svim građanima Bosne i Hercegovine čestitku povodom 1. marta – Dana nezavisnosti BiH.\nNikšić je u čestitci naveo da se ove godine navršava četvrt vijeka od istorijske odluke svih naroda i građana BiH koji su slobodnom voljom, na demokratskom referendumu odlučili da Bosna i Hercegovina, kao država građana, ravnopravnih Srba, Muslimana i Hrvata i pripadnika drugih naroda bude nezavisna i suverena država.\n„Uz 25. novembar i ZAVNOBiH ovaj datum i ovaj događaj, ostat će trajno upisan u istoriji BiH kao vrhunsko demokratsko postignuće svih njenih građana“, navodi se u Nikšićevoj čestitci, pišu Nezavisne novine.\n1. mart cestitka ivanić nikšić\nDodik: 1. mart za RS nije, neće i ne može biti praznik\nEnglezi „guraju“ Ivanića za člana Predsjedništva BiH\nČavka poziva Bošnjake da ne glasaju za Ivanića\nGradonačelnik Stevanović čestitao Božić vjernicima\nIvanić: Nema jedinstvenog stava uoči posjete Beogradu\nU dijelu FBiH 1. mart neradni dan\nSrpska dobija prvi centar za vantjelesnu oplodnju


FITOSLIM čaj | Ruska apoteka - Kapilar\nPočetnaProdavnicaRuski preparatiFITOSLIM čaj\nPočetna / Prodavnica / Ruski preparati / FITOSLIM čaj\nPomaže u regulisanju telesne težine.\nFITOSLIM čaj količina\nKategorija: Ruski preparati Oznake: detoksikacija, hemoroidi, hormoni, mršavljenje\nAltajsko lekovito bilje, koje ulazi u sastav ruskog fitočaja – FITOSLIM, smanjuje apetit i potrebu za hranom.\nUtiče i na ubrzanje i poboljšanje metabolizma masti u organizmu.\nSvakodnevna upotreba ruskog čaja FITOSLIM korisna je za osobe sa sledećim zdravstvenim problemima:\nbulimija (povećan apetit)\nU svakodnevnom životu termin metabolizam se često pominje u vezi sa bolestima endokrinog sistema. Metabolizam kao pojam ima mnogo šire značenje.\nPravilan metabolizam znači pravilno odvijanje svih važnih procesa u organizmu. Uzroci metaboličkih poremećaja mogu biti različiti, ali jedna od najštetnijih posledica metaboličkih poremećaja je prekomerna telesna težina. Višak telesne težine nije prirodno stanje. Osobe sa viškom kilograma automatski pripadaju rizičnoj grupi i sklone su oboljenjima srca i krvnih sudova, zglobova, visokog krvnog pritiska, dijabetesa, depresije.\nNažalost, vrhunski stručnjaci tvrde da se u sadašnje vreme prekomernog stresa, konzumiranja „brze hrane“ i gaziranih napitaka umesto zdravih obroka, gojaznost proširila poput epidemije. Pokušaji da se ovaj problem reši raznim dijetama za smanjivanje telesne težine često se ne završavaju uspešno. Najčešće se telesna masa koja se u početku smanjila (obično kao posledica eliminisanja viška vode iz organizma) vraća u istoj meri. Ova pojava je u vezi sa činjinicom da se korekcija težine tela u većini slučajeva odnosi na striktnu zabranu upotrebe određene vrste hrane. Takav redukovan način ishrane dovodi do pojave konstantnog osećaja gladi, što predstavlja snažan psihološki pritisak.\nU cilju postizanja trajnog rešenja neophodno je:\nregulisati poremećenu ravnotežu između potrošnje energije i količine energije koja se unosi hranom;\nformirati ispravne navike u ishrani;\npovećati motivisanost za korekciju telesne težine;\notkloniti faktor stresa koji nastaje usled redukcije ishrane.\nCentar u Barnaulu već 15 godina vodi dr sci. med onkolog, profesor Altajskog medicinskog univerziteta Sergej Valerijevič Korepanov, autor nekoliko monografija o lekovitom bilju Altaja i Rusije koje su nastale kao rezultat višedecenijskog proučavanja lekovitih svojstava biljaka.\nSastav fitokompleksa FITOSLIM:\nKukuruzna svila i seme lana\nMedveđe grožđe i kora krušine\nJedno pakovanje čaja ima 30 briketa.\nSOLARIS krem-mleko za brzo potamnjivanje SPF 40, 75 ml 420,00 RSD 320,00 RSD


eKapija | Ibrahim Tirak: Ekspert za inspekcijske poslove\nIzvor: eKapija | Četvrtak, 23.02.2012.| 15:50\nIbrahim Tirak: Ekspert za inspekcijske poslove\nIbrahim Tirak, direktor Federalne uprave za inspekcijske poslove rođen je 01. oktobra 1951. godine u Čajniču, gdje je završio Gimnaziju, a nakon toga Pravni fakultet Univerziteta u Sarajevu. Posjeduje znatan broj diploma i certifikata sa učešća na mnogim konferencijama, seminarima, kongresima, obukama i drugim vidovima stručnog usavršavanja iz oblasti inspekcijskih poslova, prava, ekonomije, finansija, organizacije rada organa uprave, privrede, industrije, rukovođenja, reforme uprave i inspekcijskih organa...\nTirak ima bogato radno iskustvo, od 1978. do1991. godine bio je direktor tvornice "Ključ Šik" koja je brojala i do 4000 uposlenika. Nakon toga prelazi na mjesto glavnog republičkog tržišnog inspektora gdje radi do 2000. godine.\nU ovom periodu bio direktan učesnik izrade prednacrta zakona, standarda, podzakonskih akata i drugih propisa koji se odnose na trgovinu, turizam, ugostiteljstvo, kontrolu kvaliteta, carinjenja roba pri uvozu i izvozu i organizaciju rada inspekcijskih organa.\nOd 2003. godine postaje konsultant Svjetske banke u BiH u projektima integracije inspekcijskih organa u BiH gdje ostaje do 2005. godine, nakon čega odlazi u savjetničku fotelju ministra za pravna pitanja u Federalnom ministarstvu trgovine gdje ostaje do 2006. godine.\nTakođer, bio je direktan učesnik izrade zakona, podzakonskih akata i drugih propisa koji se odnose na reformu rada inspekcija i uspostavljanja i formiranja uprava za inspekcijske poslove u Federaciji Bosne i Hercegovine, član monitoring tima za implementaciju PDV- a u Bosni i Hercegovini, privremeni direktor Federalne uprave za inspekcijske poslove od 01. jula 2006. godine, kojem je bio zadatak formiranje i registracija ove institucije kao samostalne federalne uprave.\nOd strane Vlade Federacije Bosne i Hercegovine imenovan na poziciju direktora Federalne uprave za inspekcijske poslove polovinom 2007. godine, na kojoj se i danas nalazi.\nTirak je član više ekspertnih skupina za reformu sistema inspekcijskih organa, član međunarodnih ekspertnih skupina za pitanja europskog modela rada i reforme u intergraciji sistema inspekcijskih organa.\nSrednjoškolski centar Petar Petrović Njegoš Čajniče\nSvjetska banka u BiH


Mali barski vranac (Leucorrhinia dubia)\nMali barski vranac (Leucorrhinia dubia) je vrsta vilinog konjica iz porodice Libellulidae. Areal ove vrste se proteže od Francuske na zapadu pa sve do Japana na istoku, a u Srbiji se najčešće sreće u planinskim delovima zapadne Srbije. Naseljava bare, močvare i tresetišta, a u zapadnoj, srednjoj i severnoj Evropi uglavnom živi na nešto višim nadmorskim visinama.\nMože da naraste do dužine od 3,5 centimetara i da ima raspon krila od 3 centimetra dok su larve ove vrste duge do 2 centimetra. Mužjaci su crni sa crvenim i narandžastim šarama kao i belim čelom dok su ženke crne sa svetložutim flekama po telu i takođe belim čelom.\nLarve malog barskog vranca se hrane pre svega zooplanktonom ili sitnijim larvama svoje vrste. Larvama se hrane krupniji beskičmenjaci, ribe, vodozemci i ptice vodenih staništa.\nKopulacija počinje u letu da bi nakon toga ženka sletela i položila jaja najčešće u tresetne mahovine (rod Sphagnum) kako bi se larve mogle razvijati u oligotrofnoj kiseloj vodi tresetišta. Iz jaja se izleže larva koja u tom stadijumu živi i do tri godine i u tom periodu se presvlači nekoliko puta. Larve imaju sposobnost menjanja boje zavisno od toga da li se nalaze na zelenoj ili braon mahovini. Adulti se pojavljuju u periodu od aprila do septembra.\nJedan od glavnih ugrožavajućih faktora jeste uništavanja prirodnih staništa malog barskog vranca, zagađenje, eutrofizacija, introdukcija riba u staništa gde se razvijaju larve ovog vilin konjica kao i klimatske promene. U Srbiji je mali barski vranac proglašen za zaštićenu vrstu.\nAutor: Peter Nijland\nAutor: Loz (L. B. Tettenborn)\nAutor: Lars Falkdalen Lindahl


Sudija za prekrsaje - Automobilizam - Balkandownload.org\nSudija za prekrsaje\nStarted By Akim , 25.03.2015 - 08:15\nsudija prekrsaj saobracaj kazna\nPosted 25 March 2015 - 08:15\nMala pomoc ''iskusnih vozaca'' na forumu\nPolicajac me je zaustavio i pisao prekrsajnu prijavu za preticanje na punoj liniji. Nisam potpisao zapisnik, imao sam primedbe koja je bila da ja nisam preticao vec obilazio kamion koji je dao zmigavac da skrece desno prema parkingu.\nNisam siguran da li je na pocetku preticanja bila isprekidana linija, ali sam preticanje zavrsio sigurno na punoj liniji.\nPrilikom obilazenjam, naravno, nisam ugrozio ostale ucesnike u saobracaju.\nKoliko vremena je potrebno da dodje poziv za prekrsajnog sudiju. Pitam iz razloga sto nikad za deset godina voznje nisam napravio niti jedan prekrsaj. Saobracajni, kriminalni ili bilo kakav drugi prekrsaj. Nemam dosije u miliciji,\nKako se treba ponasati kod sudije za prekrsaje? Sta reci? Imam svedoke, majka je bila na suvozacevom mestu.\nKazna je ogromna, 15000 do 30000 dinara, 6 poena, 3 meseca oduzimanje dozvole?\nSvaka pomoc i vase iskustvo je dobro dosla.\nEdited by Akim, 25 March 2015 - 10:04.


Zuma upozorava NATO\nPosledice nemira u Libiji\nPredsednik Južnoafričke Republike Džejkob Zuma upozorava NATO da ne koristi svoju vojnu moć da ubije libijskog lidera Moamera Gadafija. Zuma je to rekao danas u Pretoriji, na panelu Afričke unije, na kojem je razgovarano o prekidu četvoromesečnog sukoba Moamera Gadafija i pobunjenika na istoku zemlje.\nZuma je naglasio da je rezolucijom Ujedinjenih nacija NATO ovlašćen da štiti libijski narod, a ne da „menja režim ili vrši političko ubistvo“. NATO je demantovao da cilja na Gadafija posle vazdušnog napada 1. maja, u kojem su prema tvrdnjama Libijske vlade poginula četiri člana Gadafijeve porodice.\nRusija je u to vreme izrazila sumnju u demanti NATO-a. Predsedik Zuma je rekao da Afrička unija veruje da bilo kakvo rešenje sukoba mora biti političko i da „zavisi od libijskog naroda“. On je naglasio da Afrička unija traži prekid vatre u Libiji, koji bi bio praćen političkim reformama i izborima koji će libijskom narodu omogućiti da slobodno izabere svoje lidere.\nNa panelu Afričke unije posvećenom uspostavljanju mira i humanitarnoj pomoći u Libiji, učestvovali su predsednici Mauritanije, Ugande i Malija.


Zabrinjavajuć položaj LGBT+ mladih na lokalu - Krovna organizacija mladih Srbije\nZabrinjavajuć položaj LGBT+ mladih na lokalu\nRezultati 5 istraživanja sa lokala\n(Sombor, Čačak, Kraljevo, Vrnjačka Banja, Vranje)\nKroz šestomesečni edukativni aktivistički program Krovne organizacije mladih Srbije „Srušimo četiri zida“ 15 mladih ljudi iz 5 opština imalo je priliku da u svojim lokalnim sredinama sprovede istraživanja koja se tiču položaja LGBT+ mladih.\nU Čačku, više od polovine ispitanih mladih ljudi ne bi prihvatilo držanje za ruke istopolnih parova van „četiri zida“, dok skoro 70% ispitanika uopšte ne podržava održavanje Parade ponosa – a kao dominantan razlog za nedostatak podrške LGBT+ zajednici navode vređanje religijskih uverenja i javnog morala.\nČak 35% ispitanih mladih Kraljevčana i Kraljevčanki tvrdi da ne podržava LGBT+ zajednicu. Trećina LBGT+ mladih u Kraljevu ima potpunu podršku prijatelja i porodice, dok trećina od istih nema nikakvu podršku.\nKompletna istraživanja možete preuzeti ovde.


Zamjenica predsjedavajućeg Vijeća ministara i ministrica vanjskih poslova dr Bisera Turković sastala se sa predsjedavajućom OSCE-a i ministricom vanjskih poslova Kraljevine Švedske Ann Linde\nMinistrica Turković sastala se u ponedjeljak, 4. oktobra 2021. godine, u Sarajevu sa predsjedavajućom Organizacije za europsku sigurnost i saradnju (OSCE) i ministricom vanjskih poslova Kraljevine Švedske Ann Linde, koja je predvodila delegaciju prilikom službene posjete Bosni i Hercegovini. U delegaciji je bila i predsjedavajuća Parlamentarne skupštine OSCE-a Margareta Cederfelt.\nNakon radnog sastanka dvije delegacije u Ministarstvu vanjskih poslova Bosne i Hercegovine, ministrice Turković i Linde dale su izjave za medije.\nTom prilikom ministrica Turković je izrazila zahvalnost na dosadašnjoj saradnji i podršci Organizaciji za europsku sigurnost i saradnju istaknuvši da ta organizacija ima važnu ulogu u Bosni i Hercegovini, posebno kao snažna podrška sigurnosti, stabilnosti i reformskim procesima. Naglasila je potom da se na današnjem sastanku razgovaralo o nekoliko važnih pitanja, uključujući saradnju između BiH i OSCE, aktuelnu situaciju u Bosni i Hercegovini, proces reformi te bilateralne odnose između Bosne i Hercegovine i Kraljevine Švedske. Govoreći o značaju sigurnosti i stabilnosti regije Zapadnog Balkana istaknula je da je postignut veliki napredak posljednjih decenija, ali je očito - to vidimo iz svakodnevnih dešavanja ne samo u BiH, nego i u drugim državama regije - još mnogo posla pred svima.\nMinistrica Turković je ocijenila da su zbog toga pitanja sigurnosti, odbrane, kontrole naoružanja, ljudskih prava, ali i pitanja promocije ravnopravnosti spolova i izgradnje kapaciteta institucija Bosne i Hercegovine te saradnja sa OSCE-om od vitalnog značaja. Ponovila je da bez stabilne i sigurne Bosne i Hercegovine nema stabilne regije te da samo jačanje države i njenih kapaciteta može garantirati da ćemo uspješno svladavati sve sigurnosne i druge izazove. Naglašavajući europski put BiH i ispunjenje obaveza, ministrica je istaknula neophodnost čvrstih garancija za europsku budućnosti cijele regije, a posebno BiH, uoči Samita EU – Zapadni Balkan. Dodala je da ideja da se postavi jasan rok za ulazak država regije u EU može biti ključni podsticaj za brže reforme, posebno nakon što smo se zajednički suočili sa izazovima poput pandemije i migrantske krize. Ministrici Linde i delegaciji OSCE-a prenijela je informacije o aktuelnoj političkoj situaciji u Bosni i Hercegovini, ističući da se svaka kriza može prevladati samo i jedino kroz institucije Bosne i Hercegovine i uz podršku i pomoć međunarodne zajednice i njenih institucija u BiH. Kada je riječ o saradnji BiH i Kraljevine Švedske, naglasila je da su bilateralni odnosi između dvije zemlje dobri i prijateljski. Ocijenila je da su OSCE, ali i Kraljevina Švedska dokazani prijatelji i partneri Bosne i Hercegovine te da na njih računamo na svom putu ka članstvu u EU.\nGovoreći o aktivnostima Organizacije za europsku sigurnost i saradnju, s obzirom da u ovoj godini Švedska predsjedava ovom organizacijom, predsjedavajuća OSCE-a Linde je istaknula da su prioriteti u radu odbrana europskog sigurnosnog poretka i podržavanje sveobuhvatnog koncepta sigurnosti, te doprinos rješavanju sukoba u skladu s međunarodnim pravom. Naglasila je uspješnu saradnju BiH i OSCE-a te potvrdila spremnost za daljnju podršku našoj zemlji. Istaknula je da OSCE i Kraljevina Švedska podržavaju europsku perspektivu naše zemlje te najavila da će u decembru ove godine biti održan sastanak Ministarskog vijeća OSCE-a na kojem će učestvovati i ministrica Bisera Turković.


Preko hladne Drine, nekad čak i pješke, ima ih svukuda, promrzli, gladni...: 9.000 migranata čeka na granici sa BiH | DEPO Portal\nPreko hladne Drine, nekad čak i pješke, ima ih svukuda, promrzli, gladni...: 9.000 migranata čeka na granici sa BiH\nObzirom na humanitarnu i sigurnosnu krizu koja nastaje ulaskom migranata, ostaje pitanje kako je moguće da BiH nije našla kvalitetnijih i konkretnijih rješenje za bolju zaštitu istočne granice\nU prihvatnim centrima koji su puni u Bosni i Hercegovini nalazi se 5.500 migranata, a o onima kojih je sve više na ulici apsolutno niko ne brine. Istovremeno posljednjih 10 dana povećava se pritisak na državnu granicu migranata iz pravca Srbije, gdje ih je, prema raspoloživim podacima, blizu 9.000. Najveći broj migranata granicu pokušava ili prelazi na Drini, na području Zvornika. Reporteri N1 provjerili su kakvo je stanje s nadzorom graničnog pojasa ovog područja.\n"Evo, popuštanjem tih mjera, vidimo da se migranti ponovo kreću. U zadnjih 10 dana smo evidentirali oko 450 novopridošlih", rekao je Mirsad Buzar, zamjenik direktora Službe za poslove sa strancima BiH.\n"Tri, četiri grupe su prešle jučer oko 11h, kad sam krenuo na Drinu. E sad ovi ispred prodavnice kažu da idu masovno, ima ih ko na vašaru, i uz potoke i kroz šumu i svukuda", rekao nam je ribar.\n"U toku proteklih pet mjeseci nije bilo evidentiranih krivičnih djela niti narušavanja javnog reda i mira od strane ilegalnih migranata na području Policijske Uprave Zvornik", potvrdio je Miljan Bobar, portparol Policijske uprave Zvornik Ministarstva unutrašnjih poslova Republike Srpske.\n"Sad poslije korone djecu ne zatičemo, a najčešća državljanstva migranata su Pakistan, Avganistan, Bangladeš, Maroko. Izbjeglica nema iz Sirije i inače iz ratnih područja", rekao je Azur Šljivić, policijski službenik Jedinice granične policije Zvornik.\n"Kada su krenule te migracije, mi smo se suosjećali s njima, donosili im gardarobu jer se u pokušaju prelaska dešavalo da su bili promrzli. Međutim sad je nagla ekspanzija i sve je veći broj, imaju noževe, nose i eksplozivna sredstva i sve je teže. Često razmišljaš o tome da li neko vidi ovo da li će nekad neko reći hvala za ovo što mi radimo", rekao je Nebojša Isić, policijski službenik JGP Zvornik GPBIH.\nObzirom na humanitarnu i sigurnosnu krizu koja nastaje ulaskom migranata, ostaje pitanje kako je moguće da BiH nije našla kvalitetnijih i konkretnijih rješenje za bolju zaštitu istočne granice. Veći broj službenika, kvalitetnija oprema, podrška vojske, doprinijeli bi rjeđim prelascima.\nPogledajte prilog N1 televizije.\n#migranti #drina #ilegalno #kriza #prelazak #granica #zvornik


Dačić: Komšić već provocira Srbiju – Dijalog\nMinistar vanjskih poslova Srbije Ivica Dačić podsjetio je da Bosna i Hercegovina nije priznala Kosovo te upozorio da ako članovi Predsjedništva Bosne i Hercegovine “ne poštuju teritorijalni integritet Srbije, treba da znaju da narušavaju prijateljske odnose i da će izazvati recipročnu reakciju”.\n“Komšić još nije ni stupio na dužnost, a već se potrudio da provocira Srbiju svojom izjavom da smatra da je Kosovo nezavisna država. I ja lično smatram da [bh. entitet] Republika Srpska može da bude nezavisna drzava kad to može i Kosovo, ali Srbija ima zvaničnu spoljnu politiku po kojoj priznaje teritorijalni integritet Bosne i Hercegovine”, rekao je Dačić za Tanjug.\nKomšić: Moje lično mišljenje\n“Nemam dilemu da je Kosovo nezavisna država. Odmah da znate da je to moje mišljenje… Rekao sam da je Kosovo nezavisna država i da bi Bosni i Hercegovini bilo pametno da to uradi, ali s Miloradom Dodikom u Predsjedništvu čisto sumnjam da ćemo doći do te odluke. Ipak, ne krijem svoj stav”, rekao je Komšić.\nPutin primio Habiba i zamolio njegovog oca: Nemojte biti previše strogi, zadatak je ispunjen


Crna Gora: Ukida se odredba za novčano kažnjavanje skupštinskih poslanika\nPoslovnikom o radu Skupštine Crne Gore više neće biti predviđeno novčano kažnjavanje poslanika, dogovoreno je na sjednici Radne grupe za izmjene i dopune tog dokumenta.\nKoordinator Radne grupe Momo Koprivica rekao je da su se sa prijedlogom o brisanju odredbe saglasili i Socijaldemokratska partija i Albanska koalicija “Jednoglasno”.\n“Na taj način smo došli do saglasnosti koja je i iznad one koja se traži za donošenje Poslovnika Skupštine Crne Gore o brisanju normi o novčanom kažnjavanju parlamentaraca. Smatrali smo da je to neprimjereno ustavnom, pravnom i političkom statusu parlamentaraca, autoritetu i ugledu jedne institucije”, naveo je Koprivica.\nOn kaže da je prošlo vrijeme kada su novčano kažnjavani poslanici zbog političkog opredjeljenja i ponašanja, dok nisu bili kažnjavani tajkuni i kriminalci.\nKoprivica je ukazao da na taj način jačaju autoritet i ugled Skupštine kao institucije narodnog prestavništva.\n“Ono što treba da bude osnovni regulator ponašanja jesu pravna svijest i demokratska kultura”, rekao je Koprivica poslije sjednice Radne grupe.\nOn je naveo i da su dogovorili primjenu zaključaka Administrativnog odbora o imunitetu, te da je dogovoreno da se uvede norma o obaveznom prisustvu ministara na sjednicama na kojim budu razmatrani prijedlozi zakona i drugih akata iz njihove nadležnosti.\nPrema njegovim riječima, biće propisano i obavezno prisustvo ovlaštenih predlagača na svim sjednicama na kojim budu razmatrani njihovi akti.\n“To se odnosi i na predlagače zahtjeva za odobrenje vođenja krivičnog postupka, kao i u slučaju obaveznog prisustva ovlaštenih predlagača drugih akata ne samo ministara, nego i predstavnika drugih institucija”, naglasio je Koprivica.\nPrema njegovim riječima, to je način da se vrati autoritet i ugled parlamentu, koji je u prethodnom periodu bio urušen. Kako je rekao, napravljena je i sveobuhvatna analiza normi Poslovnika Skupštine koja se odnosi na parlamentarna saslušanja i istrage.\n“Dogovoreno je da se dodatno definišu konsultativna i kontrolna saslušanja kako bi se napravila precizna razlika između ova dva mehanizma parlamentarnog nadzora”, napomenuo je Koprivica.\nOn je istakao da je dogovoreno i da se kontrolna saslušanja obavljaju najmanje dva puta u toku redovnog zasjedanja na zahtjev trećine članova odbora, te da se definiše precizan cilj kontrolnog saslušanja.\n“Cilj je ne samo da se razjasne pojedine stvari, nego i da se ostvari kontrolna funkcija Skupštine, ali da se sagleda i prati primjena propisa”, rekao je Koprivica.\nTags\t#Skupština Crne Gore\nSrbija donira Republici Srpskoj 13.500 doza vakcine protiv gripa


Xiaomi zadirkuje Mi Mix telefonom sa visoko tehnološkim “tečnim sočivom” | PC Press\nXiaomi zadirkuje Mi Mix telefonom sa visoko tehnološkim “tečnim sočivom”\n31. mart 2021. 30. mart 2021. Stefan Dević\nProizvođači telefona konstantno traže da u svoje uređaje ubace tehnološke novitete koje konkurencija nema, kako bi imali prednost na tržištu. Prema novom tizeru, Xiaomi bi mogao da ima poveću prednost ukoliko se ispostavi tačnim da je tečno sočivo dizajnirano za sledeći Mi Mix telefon.\nUkoliko je verovati fotografijama i video klipu na društvenoj mreži Wibo, Xiaomi pokušava da zameni tradicionalne staklene elemente i mehaničke elemente za fokusiranje koji se danas koriste u pametnim telefonima, sa tečnim sočivom koje je moguće kontrolisati i prilagođavati uz određeni električni napon. To bi omogućilo objektivima na telefonima da fokusiraju na različitim rastojanjima sa bržim autofokusom i dužim zoom-om nego do sada.\nIako na prvu loptu ideja zvuči čudno, princip je u stvari vrlo sličan načinu na koji funkcioniše naše oko, napominju iz kompanije. Zbog visoke cene proizvodnje ali i kompleksnosti, tečna sočiva se koriste u specijalizovanim industrijama, gde tradicionalna sočiva mogu da budu previše delikatna i slaba. Međutim, ovo nije prvi put da kompanija koja proizvodi pametne telefone ima ideju da tu tehnologiju implementira. Huawei je svoja tečna sočiva patentirao prošle godine.\nTagovi: kineski proizvođač, tečno sočivo, Xiaomi nova tehnologija\n← Tesla odlaže Full Self-Driving pristup, Musk obećava promene sledećeg meseca\nNovi Android virus se pretvara da je “Update sistema” →


Nano-bloging umetnički projekat “Zašto ta boja?” u Mikseru – CLUBBING.RS\nNano-bloging umetnički projekat “Zašto ta boja?” u Mikseru\nSeptember 2, 2013 • No Comments •Kultura\nPozivamo vas da nam se pridružite u utorak, 3. septembra u 19 časova u Mikser House-u (Karađorđeva 46) i prisustvujete poslednjem segmentu predstavljanja projekta “Chromapost”, Aleksandra Maćaševa.\nSvi prisutni će imati priliku da učestvuju u stvaranju participatornog umetničkog dela na licu mesta i da svoje emocije ugrade uživo u kolaborativni rad.\n“Chromapost”, nano-bloging umetnički projekat je prvi put predstavljen u Srbiji u vidu četiri celine u Mikser House-u (Karađorđeva 46) u terminima: 23, 27. i 30. avgusta i 3. septembar od 19 časova.\nKroz seriju predavanja autor Chromapost projekta se bavi bojom kao kulturnim fenomenom. Šta utiče na našu percepciju boje i kako?\nBoja je jedan od najneuhvatljivijih aspekata vizuelne kulture oko čije su se sistematizacije oduvek lomila koplja i to studije boje čini izuzetno frustrirajućim. Sa druge strane otvara se uzbudljivo interpretativno polje gde je teško ostati ravnodušan. Nećete znati šta da kažete o nekoj boji, ali ćete sigurno reagovati.\nSuština ovog projekta se može posmatrati kao sažimanje raspoloženja, osećanja i iskustva jednog dana u jednu informaciju: boju. Boja je jedan od najneuhvatljivijih aspekata vizuelne kulture oko čije su se sistematizacije oduvek lomila koplja. Možda nećete znati šta da kažete o nekoj boji, ali će vas originalnost ovog projekta naterati da na boju reagujete.\n“Chromapost”, svojevrstan emotivni bojeni dnevnik se može transformisati u različite umetničke oblike. Tome u prilog govori i materijalizacija ove ideje u vidu 100 metara duge štampane instalacije u Njujorku. Za godinu dana koliko je bila izložena, postala je lokalna atrakcija, a 2012. je uključena je u “must see” dela “Armory Show”-a u izboru “Huffington Post”-a.\nNano-bloging umetnički projekat "Zašto ta boja?" u Mikseru\n"Brooklyn Industries" je u svojoj jesenjoj kolekciji za 2013. godinu lansirao "Chromapost" torbe, a pokrenuta je i “Chromapost” društvena mreža, gde korisnici imaju priliku da izraze emocije putem boje i kreiraju sopstvena umetnička dela.\nProjekat će u Mikser House-u je predstavljen u okviru četiri celine: “Uticaji na percepciju boje sa aspekta kulture, tržišta, vizuelne komunikacije i ličnih sećanja”, “Uticaji na percepciju boje sa aspekta teorije boja i istorije umetnosti”, “Boja kao emocija i kompletan pregled Chromapost projekta”. Četvrti deo je rezervisan za stvaranje umetničkog dela na licu mesta. Svi posetioci će imati priliku da svoje emocije ugrade uživo u jedan kolaborativni rad.\nAleksandar Maćašev (1971.) je vizuelni umetnik koji deluje na poljima grafičkog i veb dizajna i savremene umetnosti. U okviru poslednjeg Mikser festivala izveden je njegov grafički "Čekajući sunce", koji je pretočen u mural.


Zelenije telekomunikacione mreže – fim\nTroškovi energije za telekom operatere širom sveta već su visoki: na kraju 2018. godine oni su u proseku činili oko 5 procenata operativnih troškova. Na tržištima u nastajanju, gde niska pokrivenost mrežom često znači da operateri sopstvenu energiju moraju snabdevati agregatom, energija može predstavljati čak 7 procenata troškova. A čini se da će troškovi rasti dalje, vršeći veći pritisak na marže u trenutku kada industrija teško može podneti bilo kakav dodatni finansijski teret.\nOvaj sve veći energetski izazov u velikoj meri je rezultat eksponencijalnog rasta prometa koji će nove 5G usluge verovatno pružiti. Iako je 5G-novi radio standard energetski efikasniji po gigabajtu od 4G standarda, predloženi slučajevi upotrebe 5G i novi opsezi spektra zahtevaće mnogo više mobilnih lokacija, nadmašujući potencijalnu energetsku efikasnost. Prema procenama industrije, svakoj 5G lokaciji biće potrebno dva do tri puta više snage od 4G ekvivalentne lokacije. U isto vreme, kako se na rubu pruža više usluga, broj data centara će morati da raste. Prema našim proračunima, oni već čine 5 do 10 procenata troškova energije telekom operatera.\nTakođe će se povećati troškovi na strani ponude. U proseku su globalne cene električne energije tokom poslednje decenije porasle za oko 1 procenat godišnje, iako su se u Australiji, Kanadi, Egiptu, Francuskoj i Južnoj Africi popele za između 3 i 7 procenata. Nema razloga da se veruje da će se ovaj trend smanjiti, posebno s obzirom na verovatni prelazak na električna vozila na mnogim tržištima i dodatnu potražnju za mrežnom snagom koju će ovo osloboditi.\nMeđutim, troškovi nisu jedina briga. Telekom operateri već čine 2 do 3 procenta ukupne globalne potražnje za energijom, što ih često čini jednim od energetski najintenzivnijih preduzeća na njihovim geografskim tržištima. Kako se potrošnja energije operatera širi, tako će se povećati i njihov otisak ugljenika, šteteći ne samo životnoj sredini već i njihovoj reputaciji i ugledu, posebno među rastućom klasom društveno odgovornih investitora.\nAli to ne mora biti slučaj. Svi operatori imaju značajan opseg da smanje troškove energije i potrošnju. Na primer, u trenutnim mobilnim mrežama prenos podataka troši samo oko 15 procenata energije. Otprilike 85 procenata se troši zbog gubitka toplote u pojačalima, opreme koja radi u praznom hodu kada nema prenosa podataka i neefikasnosti u sistemima kao što su ispravljači, rashladni sistemi i jedinice baterija.\nNeke uštede leže u primeni veštačke inteligencije (AI) i Interneta stvari (IoT): neke u strukturnim i arhitektonskim transformacijama, a neke u jeftinijim i održivijim izvorima energije. Obim potencijalne uštede variraće u zavisnosti od operatera i tržišta. Propisi koji regulišu distribuciju i maloprodaju, podsticaji za zelenu energiju, izbor OEM-a i početna tačka operatera u energetskoj efikasnosti će sve promeniti. Ipak, naš rad sugeriše da mnogi operatori mogu smanjiti troškove energije za najmanje 15 do 20 procenata u roku od samo jedne godine i više tokom dužeg perioda.\nTamo gde su mogućnosti\nNajveće mogućnosti za potrošnju energije i smanjenje troškova leže u četiri oblasti. Neke su složenije od drugih, a neke zahtevaju veću kapitalnu potrošnju od drugih.\nIsključivanje vođeno veštačkom inteligencijom\nSistemi koji se ne koriste u stalnoj upotrebi troše značajne količine energije. Obično mreža za radio pristup (RAN) čini oko 60 procenata energije koja se koristi na mobilnoj lokaciji. Opterećenja podatkovnog saobraćaja su povremena, tako da se različiti delovi RAN-a mogu na kratko prebaciti u režim spavanja, čak i tokom perioda vršnog saobraćaja. Mobilni operater u Australiji otkrio je da jednostavno isključivanje simbola pojačala snage na lokaciji može smanjiti potrošnju za više od 7 procenata, bez ikakvog pogoršanja usluge.\nAI proširuje potencijal za takve mogućnosti uštede energije širom mreže. Sposobnost analize velike količine podataka koji se odnose na obrasce saobraćaja, potražnju u realnom vremenu i dostupnost mrežnih resursa omogućava brze, automatizovane odluke o delovima sistema koji se mogu prebaciti u režim spavanja ili isključiti. Na primer, ovo bi moglo uključivati isključivanje nosača frekvencije ili trenutno isključivanje lokacije u oblastima u kojima postoji preklapajuća pokrivenost. Procenjujemo da takvi AI koji štede energiju mogu doneti uštedu od 5 do 7 procenata za neke operatore, pored uštede koja proizlazi iz samostalnih mera efikasnosti na nivou lokacije. A potencijal će sigurno rasti dalje. Kako se otvoreni i cloud pristupi izgradnji RAN-a osvajaju, pojavljuju se dodatna rešenja za inteligenciju koja ne samo da štede energiju već i minimiziraju s tim povezana pitanja u vezi sa korisničkim iskustvom, poput kašnjenja. Takođe se mogu koristiti na svim mrežama, od 2G do 5G.\nSličan napredak u uštedi energije se dešava sa AI na fiksnim mrežama. Na primer, AI može smanjiti troškove energije u centralnim kancelarijama za između 3 i 5 procenata kontinuiranim kalibrisanjem optimalnih podešavanja rashladnih uređaja, pumpi i ventilatora radi zaštite od otpada.\nAI alati za upravljanje energetskom efikasnošću u data centrima (gde će se nalaziti RAN u oblaku) su znatno zreliji. Na primer, Google je prijavio 30 odsto uštede energije koristeći AI u svojim data centrima, što ilustruje koliko bi visoki telekom operateri mogli da postave svoj pogled.\nOgroman je jaz između visokog nivoa potrošnje energije i troškova većine operatera i nižih nivoa koji su tehnički mogući, čak i danas. Kompanije koje ne uspeju da iskoriste nove alate koji se razvijaju za smanjenje potrošnje i jeftinije, održive izvore energije videće da se taj jaz povećava kako promet raste, što nanosi potencijalno trajnu štetu njihovim konkurentskim pozicijama. Oni više ne mogu priuštiti da zaziru od postavljanja odvažnih ciljeva koji će biti od koristi ne samo kompaniji i industriji, već i životnoj sredini i svetu.


Alarm. Paradox alarm. Paradox Srbija. Paradox Cene. Alarmi.\nProtekt Sistem svojim klijentima nudi ugradnju alarmnih sistema svetski poznatog proizvođača Paradox. Alarmne centrale SPECTRA, MAGELLAN, DIGIPLEX I DIGIPLEX EVO, sa širokim spektrom modula za proširenje (digitalni senzori pokreta otporni na lažne alarme, protivpožarni detektori, infracrvene barijere, GSM dojave i sl.). Takođe, postoji mogućnost IP monitoringa alarmnih sistema, gde služba obezbeđenja 24h putem Interneta nadgleda štićeno dobro.\n[one_half_first]Alarmne centrale SPECTRA SP\nZahvaljujući fleksibilnoj strukturi sa mogućnošću proširenja, mnoštvo komunikacionih mogućnosti i jedinstvene funkcije StayD, serija 32-zonskih alarmnih centrala Paradox je idealno rešenje za obezbeđenje kuća, kancelarija ili bilo kog drugog prostora gde je potrebna instalacija do 32 sigurnosne zone. Alarmne centrale iz ove serije nude kompletan opseg IP/GSM/GPRS komunikacije i mogućnost bežičnih proširenja, garantujući Vam bezbednost 24 sata dnevno, 7 dana u nedelji.[/one_half_first][one_half]Paradox bežični alarmi MAGELLAN MG\nMAGELLAN alarmne centrale pružaju maksimalnu zaštitu stambenih i poslovnih objekata bežičnom tehnologijom, bez postavljanja kablova. Bežični alarmi Paradox su lako proširivi sa svim dodatnim komponentama kao što su bežični senzori pokreta, bežične sirene, daljinskom aktivacijom alarma, telefonskim dojavama i sl. [/one_half] [one_half_first]Alarmni sistemi DIGIPLEX EVO\nDigiplex EVO sistemi pružaju najviši nivo zaštite objekata, luksuznih rezidencija i svih drugih visoko rizičnih objekata gde je potrebno obezbediti maksimalnu sigurnost. Ovi sistemi su dizajnirani da budu lako proširivi i jednostavni za korišćenje od strane krajnjeg klijenta. ALARMNE CENTRALE PARADOX DETALJNO >>[/one_half_first] [one_half]Paradox senzori i detektori\nŽični i bežični Paradox senzori pokreta najnovije generacije za spoljnu i unutrašnju montažu, otporni na lažne alarme. Detektori dima, detektori vode, detektori gasova. Senzori detekcije loma stakla. Unutrašnje i spoljne infracrvene (IC) barijere. Dualni senzori pokreta, 360° vidni ugao. Detektor pokreta tipa „zavesa“. Akustični senzori. Vibracioni detektori za unutrašnju i spoljnju montažu (prepoznaje vibracije, udarce i pokušaje prerezivanja ograde). Seizmički senzori, senzori za kase i sefove. Magnetni kontakti za vrata i prozore.[/one_half]Dodaci za Paradox alarme\nSpoljašnje i unutrašnje sirene sa blicer lampom. Tamper prekidači za zaštitu centrale i sirene od loma i krađe. GSM telefonske dojave na fiksne i mobilne telefone. LCD i Touchscreen šifratori i tastature. Daljinski upravljači za bežične alarme. Čitači bezkontaktnih kartica za kontrolu pristupa. Panik tasteri. GPRS, GSM i IP komunikatori. DODACI ZA PARADOX ALARME >>


Beograđanin tvrdi da ga je ujeo som na Adi | Radio Televizija BN\nBeograđanin tvrdi da ga je ujeo som na Adi\nPenzioner Branko Krsmanović (66), svakodnevno nakon vožnje biciklom odlazi na Adu Ciganliju na kupanje, međutim u nedelju ga je čekalo neprijatno iznenađenje. Naime, on tvrdi da ga je ujeo som u Savskom jezeru, kada je nakon plivanja, stao na dno.\nSrbija 13.08.2015 | 19:15\n"Kada sam stao i krenuo da izlazim iz vode, osetio sam jak ujed za nogu. Dubina je bila oko 1,2 metara. Brzo sam izašao i video ugriz, a bilo je dosta krvi. Otišao sam do spasilaca i oni su mi previli ranu i stavili jod. Kasnije sam otišao u Dom zdravlja, gde sam primio tetanus" priča Krsmanović. On kaže da jedina riba koja je mogla da ga ujede je som.\nKod većine građana ova informacija je izazvala nevericu. Sa druge strane, ihtiolog i naučni saradnik Instituta za multidisiplinarna ispitivanja, Aleksandar Hegediš, kaže da se ne može isključiti mogućnost da je kupača zaista ujeo som.\n"Nisam video čoveka, kao ni njegovu ranu, ali prema opisu, veoma je moguće da je došlo do nepoželjnog kontakta i da ga je som “uštinuo” u svoju odbranu", kaže Hegediš.\nOn napominje za Blic da u Savskom jezeru živi oko 25 vrsta riba, od somova, amura, štuke, tostolobika i sličnih vrsta.\n"Savsko jezero je staro jezero, tako da u njemu živi dosta velikih somova. Som obično ležni na dnu, u mulju i uveče ide u lov. Som je gutač, tako da lovi samo ono što može da proguta, mali plen. Njegovi brkovi rade kao radari, tako da ne grabi ništa što je veće od razmaka između brkova. Inače zubi su mu kao ploče na kojima su gusto postavljeni zubi, tako da on više može da ogrebe nego što može da ujede", objašnjava Hegediš.\nOva je baš ribo - lovačka hahaha.


Sarajevska Academica vlasnik ekskluzivne licence Ajax Online Academy - Klix.ba\nSarajevska Academica vlasnik ekskluzivne licence Ajax Online Academy\n29.4.2014. u 11:41\nOd 21. aprila ove godine naš glavni grad se može pohvaliti činjenicom da u njegovim okvirima jedna grupa dječaka zaljubljenih u fudbal prati isti razvojni plan i program rada kao i njihovi vršnjaci u Amsterdamu.\nJedna fudbalska akademija postala je vlasnik ekskluzivne licence Ajax Online Academy za rad sa uzrastima U7 do U15, čime je postala prva takva akademija na širem području Balkana, od Hrvatske do Bugarske.\nNije riječ niti o jednom od omladinskih pogona fudbalskih klubova sa dugogodišnjom tradicijom na našim prostorima. Riječ je o Fudbalskoj akademiji Academica, izuzetno mladoj organizaciji osnovanoj 20. novembra 2013. godine. Dakle, prije nešto manje od šest mjeseci.\nU cilju profiliranja svojih malih i mladih fudbalera i vlastite igre kao ofanzivne, napadački orijentisane, kreativne i brze, a sve u duhu fair-playa, Fudbalska akademija Academica se okrenula "starijim kolegama“ iz Amsterdama, fudbalskom klubu AFC Ajax, kako bi se licencirala za rad po programu njihove planetarno poznate omladinske akademije, po mnogima jedne od najboljih u svijetu.\nSporazum je realiziran prije sedam dana čime su stečeni uslovi za rad pod imenom Ajax Online Academy, garantujući na ovaj način rad sa mladim fudbalerima u skladu sa jednom od najboljih evropskih praksi.\nU sklopu Sporazuma bit će organizovan i odlazak grupe trenera na usavršavanje u De Toekomst, Ajaxov kamp u Amsterdamu, Holandija, a uzvratna posjeta stručnog Ajax-ovog tima takođe je jedna od mogućnosti koje Fudbalskoj akademiji Academica stoje na raspolaganju.\nAkademija Academica je dio Ajaxove porodice, a nedavno su postali partner Dinama iz Zagreba\n20.02.2016. u 20:16\nNogometna akademija Academica - od malih nogometaša do profesionalaca\n11.12.2013. u 10:13\nSimeone: Academica je zasluženo slavila\n09.11.2012. u 08:18\nPredrag Pašić: Nadam se da će 'Bubamara' nastaviti trenirati u Butmiru\n29.04.2014. u 11:43\n29.04.2014. u 11:12